**KISKŐRÖS VÁROS KÉPVISELŐ-TESTÜLETE**

4-6/2025. sz. Képv. test. ülés

**J E G Y Z Ő K Ö N Y V**

**Készült:** Kiskőrös Város Képviselő-testülete 2025. április 30-án (szerda) 14:00 órai kezdettel megtartott üléséről

**Az ülés helye:** Kiskőrösi Polgármesteri Hivatal Díszterme

(6200 Kiskőrös, Petőfi Sándor tér 1.)

**Jelen vannak:** Domonyi László polgármester, Ba Edit, Filus Tibor, Gmoser István, Kecskeméti János, Kissné Aszódi Daniella, Kudron Tamás, Pethő Attila, Pohankovics András, Szabó Adrián, Szedmák Tamás képviselők (11 fő)

dr. Turán Csaba jegyző

 Lucza Alexandra jegyzőkönyvvezető

**Távol maradt:** Barkóczi László képviselő (1 fő)

**Meghívottként részt vett:** Szabados Anna a Petőfi Sándor Városi Könyvtár igazgatója, Szabó István a Kőröskom Nonprofit Kft. ügyvezetője, dr. Tartott Zsolt a Kiskőrösi Rendőrkapitányság vezetője, dr. Gulyás Zsolt vármegyei rendőrfőkapitány, Szabó János főépítész, Opauszki György a Magyarországi Baptista Egyház Filadelfia Integrált Szociális Intézmény intézményvezetője, Radva Ildikó a Humán Szolgáltató Központ vezetője

dr. Nagy Gabriella, Aszódiné Nedró Éva, Molnár Éva, Kutyifa Sándorné Sinkovicz Csilla a Polgármesteri Hivatal munkatársai.

**Domonyi László** polgármester köszöntötte a képviselő-testületi ülésen megjelenteket, megállapította a határozat-képességet és megnyitotta az ülést.

Tájékoztatta a Képviselő-testületet, hogy a 2025. március 19-i képviselő-testületi ülés óta 5 millió forintot meghaladó értékű kötelezettségvállalás nem történt, valamint jelezte, hogy írásban kiosztásra került a lejárt határidejű képviselő-testületi határozatok végrehajtásáról szóló tájékoztató.

Ezt követően a polgármester ismertette a napirendi javaslatot, melynek keretében kezdeményezte, hogy

19. napirendi pontként sürgősséggel kerüljön felvételre a „KISKŐRÖSI ÓVODÁK ALAPÍTÓ OKIRATÁNAK MÓDOSÍTÁSA” tárgyú előterjesztés, 24. napirendi pontként sürgősséggel kerüljön felvételre „A KISKŐRÖS ÁRPÁD U. 10-12. ÉS A LIGET U. 8-10-12. SZÁM ALATTI TÁRSASHÁZ-KÖZÖSSÉGEK AJÁNDÉKOZÁSA ÉS TERÜLETRENDEZÉS” tárgyú előterjesztés, valamint 25. napirendi pontként sürgősséggel kerüljön felvételre a „Lakás bérbeadása Bánáti Ákos részére” tárgyú előterjesztés.

További kérdés, módosító javaslat a napirenddel összefüggésben nem hangzott el, ezért szavazásra bocsátotta azt.

A Képviselő-testület 11 „igen” szavazattal az alábbi napirendet fogadta el:

**N A P I R E N D:**

1. Beszámoló a közrend, közbiztonság helyzetéről

**Előterjesztő:** Polgármester

**Előadó:** Intézményirányítási menedzser

1. Beszámoló a Magyarországi Baptista Egyház Filadelfia Integrált Szociális Intézmény étkeztetés, házi segítségnyújtás, nappali ellátás (idősek klubja), támogató szolgáltatás, fogyatékos személyek nappali ellátása keretében végzett tevékenységéről

**A beszámolót tartja:** Magyarországi Baptista Egyház képviselője

1. Beszámoló a Sorsfordító Szolgáltató Központ pszichiátriai betegek nappali ellátása, szenvedélybetegek nappali ellátása, család-és gyermekjóléti szolgálat és a támogató szolgáltatás feladatainak ellátása keretében végzett tevékenységéről

**A beszámolót tartja:** Sorsfordító Szolgáltató Központ képviselője

1. KISKŐRÖS VÁROS TELEPÜLÉSRENDEZÉSI TERVÉNEK (SZERKEZETI TERV) MÓDOSÍTÁSA ÁLTALÁNOS ELJÁRÁS KERETÉBEN

**Előterjesztő:** Polgármester

**Előadó:** Műszaki menedzser

1. KISKŐRÖS VÁROS HELYI ÉPÍTÉSI SZABÁLYZATÁRÓL ÉS SZABÁLYOZÁSI TERVÉRŐL SZÓLÓ ÖNKORMÁNYZATI rendelet MÓDOSÍTÁSA

**Előterjesztő:** Polgármester

**Előadó:** Műszaki menedzser

1. A 2025. ÉVI KÖLTSÉGVETÉS MÓDOSÍTÁSA

**Előterjesztő:** Polgármester

**Előadó:** Pénzügyi osztályvezető

1. ESZKÖZ SELEJTEZÉSE

**Előterjesztő:** Polgármester

**Előadó:** Pénzügyi osztályvezető

1. Ingó vagyon ingyenes tulajdonba vétele

**Előterjesztő:** Polgármester

**Előadó:** Pénzügyi osztályvezető

1. KISKŐRÖS VÁROS ÖNKORMÁNYZATÁNAK 2025-2029. ÉVEKRE SZÓLÓ GAZDASÁGI PROGRAMJA

**Előterjesztő:** Polgármester

**Előadó:** Jegyző

1. SZOCIÁLIS SZOLGÁLTATÁSTERVEZÉSI KONCEPCIÓ

**Előterjesztő:** Polgármester

**Előadó:** Közigazgatási osztályvezető

1. KISKŐRÖS VÁROS ÖNKORMÁNYZATA TÖRZSKÖNYVI NYILVÁNTARTÁSÁNAK MÓDOSÍTÁSA

**Előterjesztő:** Polgármester

**Előadó:** Intézményirányítási menedzser

1. KISKŐRÖSI POLGÁRMESTERI HIVATAL TÖRZSKÖNYVI NYILVÁNTARTÁSÁNAK MÓDOSÍTÁSA

**Előterjesztő:** Polgármester

**Előadó:** Intézményirányítási menedzser

1. PETŐFI SÁNDOR VÁROSI KÖNYVTÁR ALAPÍTÓ OKIRATÁNAK MÓDOSÍTÁSA

**Előterjesztő:** Polgármester

**Előadó:** Intézményirányítási menedzser

1. PETŐFI SÁNDOR VÁROSI KÖNYVTÁR TÖRZSKÖNYVI NYILVÁNTARTÁSÁNAK MÓDOSÍTÁSA

**Előterjesztő:** Polgármester

**Előadó:** Intézményirányítási menedzser

1. PETŐFI szülőház és emlékmúzeum ALAPÍTÓ OKIRATÁNAK MÓDOSÍTÁSA

**Előterjesztő:** Polgármester

**Előadó:** Intézményirányítási menedzser

1. PETŐFI SZÜLŐHÁZ ÉS EMLÉKMÚZEUM TÖRZSKÖNYVI NYILVÁNTARTÁSÁNAK MÓDOSÍTÁSA

**Előterjesztő:** Polgármester

**Előadó:** Intézményirányítási menedzser

1. EGÉSZSÉGÜGYI, GYERMEKJÓLÉTI ÉS SZOCIÁLIS INTÉZMÉNY TÖRZSKÖNYVI NYILVÁNTARTÁSÁNAK MÓDOSÍTÁSA

**Előterjesztő:** Polgármester

**Előadó:** Intézményirányítási menedzser

1. KISKŐRÖSI ÓVODÁK TÖRZSKÖNYVI NYILVÁNTARTÁSÁNAK MÓDOSÍTÁSA

**Előterjesztő:** Polgármester

**Előadó:** Intézményirányítási menedzser

1. KISKŐRÖSI ÓVODÁK ALAPÍTÓ OKIRATÁNAK MÓDOSÍTÁSA

**Előterjesztő:** Polgármester

**Előadó:** Intézményirányítási menedzser

1. A 8/2025 SZÁMÚ KÉPVISELŐ-TESTÜLETI HATÁROZat MÓDOSÍTÁSA

**Előterjesztő:** Polgármester

**Előadó:** Vagyongazdálkodási referens

1. AZ ÖNKORMÁNYZATI TULAJDONÚ 3328/5 HRSZ-Ú KIVETT KÖZTERÜLET MEGNEVEZÉSŰ INGATLAN MEGHATÁROZOTT RÉSZÉNEK ÁTMINŐSÍTÉSE

**Előterjesztő:** Polgármester

**Előadó:** Vagyongazdálkodási referens

1. KISKŐRÖS, KOSSUTH LAJOS ÚT 6. SZÁM ALATTI GAZDASÁGI ÉPÜLET INGYENES HASZNÁLATBA ADÁSA AZ ORSZÁGOS MENTŐSZOLGÁLAT RÉSZÉRE

**Előterjesztő:** Polgármester

**Előadó:** Vagyongazdálkodási referens

1. A KISKUNHALASI SZAKKÉPZÉSI CENTRUMMAL KÖTÖTT VAGYONKEZELÉSI SZERZŐDÉS MÓDOSÍTÁSA

**Előterjesztő:** Polgármester

**Előadó:** Vagyongazdálkodási referens

1. A KISKŐRÖS ÁRPÁD U. 10-12. ÉS A LIGET U. 8-10-12. SZÁM ALATTI TÁRSASHÁZ-KÖZÖSSÉGEK AJÁNDÉKOZÁSA ÉS TERÜLETRENDEZÉS

**Előterjesztő:** Polgármester

**Előadó:** Vagyongazdálkodási referens

1. LAKÁS BÉRBEADÁSA BÁNÁTI ÁKOS RÉSZÉRE

**Előterjesztő:** Polgármester

**Előadó:** Szociális ügyintéző

1. INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK
2. **napirend**

BESZÁMOLÓ A KÖZREND, KÖZBIZTONSÁG HELYZETÉRŐL

**A beszámolót tartja:** Kiskőrösi Rendőrkapitányság kapitányságvezetője

**Domonyi László polgármester** köszöntötte az ülésen **dr. Gulyás Zsoltot, vármegyei rendőrfőkapitányt és dr. Tartott Zsoltot, a Kiskőrösi Rendőrkapitányság vezetőjét**, majd felkérte őket a beszámoló megtartására.

**dr. Tartott Zsolt** megköszönte a városnak a sok segítséget és az együttműködést,szóbeli kiegészítéskéntelmondta, hogy a 2024. évi céljaik közt szerepelt a Rendőrség külső megítélésének javítása, igyekeznek a város életének és mindennapjainak részesei lenni. Fontos a hatékony tervezés és toborzás folytatása, ennek eredményeként 4 fiatal kollégát sikerült toborozniuk, akik már részben megkezdték a munkájukat, illetve tanulmányaikat folytatják. Céljuk a kiegyensúlyozott közbiztonság fenntartása, a vagyonvisszaszerzési tevékenység javítása, az eredményes részvétel az áldozatsegítésben, valamint a közlekedésbiztonság javítása. Elmondta, hogy a közbiztonság Kiskőrös város területén jónak, stabilnak mondható, egy élhető város lakói lehetünk. Büszkeséggel tölti el, hogy olyan a közbiztonság, melyre más város is irigykedhet. Igyekeznek a tevékenységüket szolgáltató jelleggel végezni és nyitottak lenne az irányukba megfogalmazott kérésekre, kérdésekre és segíteni az itt élőket. Továbbra is fontosnak tartják, hogy az utakon rend legyen és mindenki biztonságban közlekedhessen. A nyomozás és felderítési eredményesség javuló tendenciát mutat, a bűncselekmények száma csökkent az elmúlt időszakban. A továbbiakban ismertette a kapitányság illetékességi területére vonatkozó főbb statisztikai adatokat. Igyekeznek elérhető, reagáló és segítőkész közterületi tevékenységet biztosítani, együttműködnek az Önkormányzatokkal, hiszen a közbiztonságot csak így együttesen fellépve lehet garantálni.

**dr. Gulyás Zsolt vármegyei rendőrfőkapitány** elmondta, hogy 2024. évben Kiskőrösön csökkent a bűncselekmények száma, mind a nyomozási mind a felderítési eredményesség javuló tendenciát mutatnak. Érdekességként elmondta, hogy az összes rendőri eljárásban regisztrált bűncselekményeknek a nagy részét az online csalás és az ittas vezetés teszi ki, ezért kérte a lakosokat, hogy ne adják meg az adataikat idegeneknek, ne dőljenek be a csalóknak. Megkeresték a gondosóra üzemeltetőjét és megkérték őket, hogy az általuk lediktált szöveget küldjék el a gondosórára, ezzel is felhívva az idősebbek figyelmét a csalásokra. A baleseti helyzettel kapcsolatban érdekességként elmondta, hogy közel 700 ittas sofőrt szűrtek ki a kollégák az elmúlt évben, Kiskőrösön a kapitányság stabil, nagyon jó állománnyal rendelkezik, reméli ezt a jövőben még tudják fokozni.

**Kissné Aszódi Daniella,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a rendelet-tervezetet.

A Képviselő-testület 11 „igen” szavazattal az alábbi határozatot hozta:

**37/2025. sz. Képv. test. hat.**

Beszámoló a közrend, közbiztonság helyzetéről

**HATÁROZAT**

A Képviselő-testület a Bács-Kiskun Vármegyei Rendőr-főkapitányság Kiskőrösi Rendőrkapitányságának Kiskőrös város közbiztonságának 2024. évi helyzetéről, a közbiztonság érdekében tett intézkedésekről és az azzal kapcsolatos feladatokról szóló beszámolóját a határozat mellékletben foglaltak szerint elfogadja.

**Felelős:** polgármester

**Határidő:** azonnal

*Melléklet a jegyzőkönyvhöz csatolva.*

1. **napirend**

Beszámoló a Magyarországi Baptista Egyház Filadelfia Integrált Szociális Intézmény étkeztetés, házi segítségnyújtás, nappali ellátás (idősek klubja), támogató szolgáltatás, fogyatékos személyek nappali ellátása keretében végzett tevékenységéről

*(Írásos előterjesztés a jegyzőkönyvhöz mellékelve.)*

**A beszámolót tartja:** Magyarországi Baptista Egyház képviselője

**Domonyi László polgármester** köszöntötte az ülésen **Opauszki Györgyöt, a Magyarországi Baptista Egyház Filadelfia Integrált Szociális Intézmény intézményvezetőjét**, majd az előterjesztés szóbeli ismertetésére felkérte **Aszódiné Nedró Éva közigazgatási osztályvezetőt.**

**Aszódiné Nedró Éva közigazgatási osztályvezető** elmondta, hogy a szociális igazgatásról és a szociális ellátásokról szóló törvény szerint az Önkormányzat köteles étkeztetést, házi segítségnyújtást, idősek nappali ellátását és a fogyatékos személyek nappali ellátását biztosítani. Ezeket a szociális alapszolgáltatási feladatokat, valamint a támogató szolgáltatást a Magyarországi Baptista Egyházzal kötött ellátási szerződés szerint biztosítja az Önkormányzat. Az előző évi szakmai tevékenységről szóló szakmai beszámoló szerint tavalyi évben étkeztetésben 203 fő, házi segítségnyújtásban 45 fő, időskorúak nappali ellátásában 50 fő, fogyatékos személyek nappali ellátásában 56 fő, támogató szolgáltatásban 41 fő részesült. A Magyarországi Baptista Egyház Integrált Szociális Intézménye Kiskőrösön két telephelyen, a Seres Sámuel utca 12. és a Kossuth Lajos utca 30. szám alatt működik.

 Ha valaki igénybe szeretné venni a szociális alapszolgáltatásokat, akkor Kiskőrösön a Kossuth utca 30. szám alatt a Humán Szolgáltató Központban tudja megigényelni az adott szolgáltatást.

**Kissné Aszódi Daniella,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**38/2025. sz. Képv. test. hat.**

Beszámoló a Magyarországi Baptista Egyház Filadelfia Integrált Szociális Intézmény étkeztetés, házi segítségnyújtás, nappali ellátás (idősek klubja), támogató szolgáltatás, fogyatékos személyek nappali ellátása keretében végzett tevékenységéről

**HATÁROZAT**

A Képviselő-testület a Magyarországi Baptista Egyház Filadelfia Integrált Szociális Intézmény (6200 Kiskőrös, Seres Sámuel u. 12.) által Kiskőrösön nyújtott szociális alapszolgáltatásokról - étkeztetés, házi segítségnyújtás, nappali ellátás (idősek klubja), támogató szolgáltatás, fogyatékos személyek nappali ellátása - szóló 2024. évi szakmai beszámolóját a határozat mellékletében foglaltak szerint elfogadja.

**Felelős:** polgármester

**Határidő:** azonnal

*Melléklet a jegyzőkönyvhöz csatolva.*

1. **napirend**

BESZÁMOLÓ A SORSFORDÍTÓ SZOLGÁLTATÓ KÖZPONT PSZICHIÁTRIAI BETEGEK NAPPALI ELLÁTÁSA, SZENVEDÉLYBETEGEK NAPPALI ELLÁTÁSA, CSALÁD-ÉS GYERMEKJÓLÉTI SZOLGÁLAT ÉS A TÁMOGATÓ SZOLGÁLTATÁS FELADATAINAK ELLÁTÁSA KERETÉBEN VÉGZETT TEVÉKENYSÉGÉRŐL

*(Írásos előterjesztés a jegyzőkönyvhöz mellékelve.)*

**A beszámolót tartja:** Sorsfordító Szolgáltató Központ képviselője

**Domonyi László polgármester** az előterjesztés szóbeli ismertetésére felkérte **Aszódiné Nedró Éva közigazgatási osztályvezetőt.**

**Aszódiné Nedró Éva közigazgatási osztályvezető** elmondta, hogy az önkormányzat a Sorsfordító Szolgáltató Központtal kötött ellátási szerződés alapján biztosítja a pszichiátriai betegek, valamint a szenvedélybetegek nappali ellátását és 2024. áprilisáig a Család- és gyermekjóléti Szolgálat feladatait. A szakmai tevékenységet a Sorsok Háza Szociális Intézményben, Kiskőrös Rákóczi Ferenc utca 12. szám alatt végzik a pszichiátriai betegek, valamint a szenvedélybetegek nappali ellátása esetén a hét mindennapján, az ünnepnapok kivételével. A szakmai beszámoló szerint az intézménynek 59 pszichiátriai beteggel és 64 szenvedélybeteggel volt együttműködési megállapodása az elmúlt évben. A Család és Gyermekjóléti Szolgálatnál a tavalyi évben 29 család volt gondozásban.

**Kissné Aszódi Daniella,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a rendelet-tervezetet.

A Képviselő-testület 11 „igen” szavazattal az alábbi határozatot hozta:

**39/2025. sz. Képv. test. hat.**

Beszámoló a Sorsfordító Szolgáltató Központ pszichiátriai betegek nappali ellátása, szenvedélybetegek nappali ellátása, család-és gyermekjóléti szolgálat és a támogató szolgáltatás feladatainak ellátása keretében végzett tevékenységéről

**HATÁROZAT**

A Képviselő-testület a Sorsfordító Szolgáltató Központ (6200 Kiskőrös, Rákóczi Ferenc u. 12.) által Kiskőrös közigazgatási területén biztosított pszichiátriai betegek nappali ellátásáról, szenvedélybetegek nappali ellátásáról, a támogató szolgáltatásról és a család-és gyermekjóléti szolgálatról szóló 2024. évi szakmai beszámolóját a határozat 1. és 2. mellékletében foglaltak szerint elfogadja.

**Felelős:** polgármester

**Határidő:** azonnal

*Mellékletek a jegyzőkönyvhöz csatolva.*

**4. napirend**

KISKŐRÖS VÁROS TELEPÜLÉSRENDEZÉSI TERVÉNEK (SZERKEZETI TERV) MÓDOSÍTÁSA ÁLTALÁNOS ELJÁRÁS KERETÉBEN

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Műszaki menedzser

**Domonyi László polgármester** az előterjesztés szóbeli ismertetésére felkérte **dr. Turán Csaba jegyzőt.**

**dr. Turán Csaba jegyző** elmondta, hogy Kiskőrös Város Képviselő-testülete 2022. évben elhatározta, hogy a településrendezési eszközök módosításra kerülnek. Jelen naprendi pont a szerkezeti terv módosítását tartalmazza, a soron következő pedig a helyi építési szabályzat módosítását. A két napirendi pont szervesen összefügg, de a jogszabály kimondja, hogy először a szerkezeti terv módosításáról kell dönteni, hiszen az része a helyi építési szabályzatnak is. Ez a módosítás 2022. évben indult, 36 pontban kezdeményezték a szerkezeti terv és a helyi építési szabályzat módosítását. Ebből kifolyólag többféle módosítási igény merült fel, egy általános egyeztetési eljárás keretében került lefolytatásra, ennek az eljárási rendjét jogszabályok tartalmazzák. Ahhoz, hogy egy rendezési terv módosítás megvalósuljon rengeteg egyeztetés és fórum előzi meg, szinte az összes szakhatóság átnézi és véleményezi ezeket a módosításokat.

**Kissné Aszódi Daniella,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a rendelet-tervezetet.

A Képviselő-testület 10 „igen” (1 fő képviselő nem szavazott) szavazattal az alábbi határozatot hozta:

**40/2025. sz. Képv. test. hat.**

Kiskőrös Város Településrendezési tervének (szerkezeti terv) módosítása általános eljárás keretében

**HATÁROZAT**

A Képviselő-testület a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet (a továbbiakban: Korm. rendelet) 66. § és a 67. §-a alapján a hatályos Településszerkezeti Tervet a határozat 1. számú melléklete szerinti tervezési terület tartalmával, valamint a 2. számú melléklet szerinti településszerkezeti tervi leírással módosítja.

**Felelős:** polgármester

**Határidő:** azonnal, továbbításra 15 nap

*Mellékletek a jegyzőkönyvhöz csatolva.*

**5. napirend**

KISKŐRÖS VÁROS HELYI ÉPÍTÉSI SZABÁLYZATÁRÓL ÉS SZABÁLYOZÁSI TERVÉRŐL SZÓLÓ ÖNKORMÁNYZATI rendelet MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Műszaki menedzser

**Domonyi László polgármester** az előterjesztés szóbeli ismertetésére felkérte **dr. Turán Csaba jegyzőt.**

**dr. Turán Csaba jegyző** elmondta, hogy ez a napirendi pont az előző napirendi ponthoz szorosan kapcsolódik, a rendeletben technikai módosítások találhatók a szöveges módosítások mellett. A normaszöveg már nem tartalmazhat táblázatokat, ezért azok mellékletbe kerültek, valamint elővásárlási jogok is bejegyzésre kerültek különböző ingatlanokra, melyek az önkormányzat érdekeinek figyelembevételével és a fejlesztési igényekre tekintettel kerültek rögzítésre.

**Kissné Aszódi Daniella,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a rendelet-tervezetet.

A Képviselő-testület 11 „igen” szavazattal az alábbi rendeletet alkotta:

**Kiskőrös Város Önkormányzata**

 **Képviselő-testületének**

**7/2025. (...) önkormányzati rendelete**

**Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet módosításáról**

[1] Kiskőrös Város Önkormányzatának Képviselő-testülete a 31/2023. sz. Képv. test. határozattal módosított 65/2022. és 133/2022. számú határozatával kezdeményezte Kiskőrös város Településrendezési Tervének (Szerkezeti Terv, Szabályozási terv, Helyi Építési Szabályzat) módosítását 39 részterületen. A módosításokat jelen rendelet és annak 1., 2., 3. és 4. számú melléklete tartalmazza.

[2] Kiskőrös Város Képviselő-testülete a magyar építészetről szóló 2023. évi C. törvény 22. § (2) bekezdés a) pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában és a magyar építészetről szóló 2023. évi. C. törvény 22. § (1) bekezdésében meghatározott feladatkörében eljárva, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendeletben biztosított jogkörében eljáró Bács-Kiskun Vármegyei Kormányhivatal Állami Főépítésze, Bács-Kiskun Vármegyei Kormányhivatal Környezetvédelmi és Természetvédelmi Főosztály, Kiskunsági Nemzeti Park Igazgatóság, Bács-Kiskun Vármegyei Katasztrófavédelmi Igazgatóság, Bács-Kiskun Vármegyei Kormányhivatal Tűzvédelmi, Iparbiztonsági és Vízügyi Hatósági Főosztály, Országos Vízügyi Főigazgatóság, Alsó-Duna-völgyi Vízügyi Igazgatóság, Bács-Kiskun Vármegyei Kormányhivatal Népegészségügyi Főosztály Népegészségügyi Osztály, ITM Léginavigációs és Repülőtéri Hatósági Főosztály, Honvédelmi Minisztérium Állami Légügyi Főosztály, Bács-Kiskun Vármegyei Kormányhivatal Kecskeméti Járási Hivatala, Közlekedési és Fogyasztóvédelmi Főosztály Útügyi Osztály, Bács-Kiskun Vármegyei Kormányhivatal Építésügyi és Örökségvédelmi Főosztály, Bács-Kiskun Vármegyei Kormányhivatal Földhivatali Főosztály, Bács-Kiskun Vármegyei Kormányhivatal Agrárügyi Főosztály Erdészeti Osztály, Honvédelmi Minisztérium Hatósági Hivatal, Szabályozott Tevékenységek Felügyeleti Hatósága, Bács-Kiskun Vármegyei Rendőr-főkapitányság, Nemzeti Média- és Hírközlési Hatóság Hivatala, Országos Atomenergia Hivatal, Budapest Főváros Kormányhivatala, Bács-Kiskun Vármegyei Önkormányzat, Akasztó, Dunatetétlen, Harta, Kaskantyú, Kecel, Soltvadkert, Szakmár, Tabdi Önkormányzata, valamint a partnerek véleményének kikérésével a következőket rendeli el:

**1. §**

A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 1. § (3) bekezdése a következő g) ponttal egészül ki:

*(Jelen építési szabályzat mellékletei:)*

„*g)* 7. melléklet: Építési övezetekben az egyes telkek kialakíthatóságának és beépíthetőségének paraméterei.”

**2. §**

(1) A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 7. § (7) bekezdése helyébe a következő rendelkezés lép:

„(7) Biztosítani kell a csapadékvizek ingatlanokon belüli helyben tartását és elhelyezését, vagy hasznosítását. Az elhelyezés talajban történő szikkasztással történhet. A hasznosítás alatt a tározást követő zöldfelület öntözés, vagy szürkevízként hasznosítás értendő. *A csapadékvíz telken belüli elszivárogtatása, elpárologtatása többszintes zöldfelületek, zöldtetők létesítésével, esőkertek, tókák, vízáteresztő burkolatok, szikkasztó berendezések építésével biztosítandó.*”

(2) A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 7. §-a a következő (9) és (10) bekezdéssel egészül ki:

„(9) *Nyílt vízelvezető árkok építése, felújítása során a szikkasztóképesség megtartását és növelését biztosító megoldásokat kell alkalmazni.*

(10) *A 2 ha telekterület felett és 10000 m2 beépítettség (burkolat) felett a telken belüli csapadékvízgazdálkodási rendszert műszaki, tájépítészeti, ökológiai és közművesítési tervek alapján kell megépíteni.*”

**3. §**

A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 18. § (2) bekezdése helyébe a következő rendelkezés lép:

„(2) *A Helyi építési szabályzat hatálybalépése előtt már meglévő lapos tetős épület magas tetőssé alakítása esetén az épületmagasság a kialakult magassághoz képest legfeljebb 1,0 méterrel akkor is megnövelhető, ha ezzel az övezetben előírt épületmagasságot meghaladja, de az adott területfelhasználásra érvényes OTÉK szerinti beépítési magasságot az így létrejövő épület épületmagassága nem haladja meg*.”

**4. §**

A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 25. §-a helyébe a következő rendelkezés lép:

**„25. §**

(1) Nagyvárosias lakóterület a szabályozási tervlapon Ln jellel szabályozott területfelhasználási egység, mely sűrű beépítettségű, több önálló rendeltetési egységet magába foglaló lakóépületek elhelyezésére szolgál.

(2) A nagyvárosias lakóterület övezetében elhelyezhető épület- a lakó rendeltetésen kívül:

*a)* kereskedelmi, szolgáltató,

*b)* szállás jellegű,

*c)* hitéleti, nevelési, oktatási, egészségügyi, szociális,

*d)* kulturális,

*e)* igazgatási, iroda,

*f)* sport

rendeltetést is tartalmazhat.

(3) Nagyvárosias lakóterületen csak teljes közművesítettség esetén helyezhető el épület.

(4) Az építési övezetben az egyes telkek kialakíthatóságának és beépíthetőségének paramétereit a 7. melléklet vonatkozó rendelkezései tartalmazzák.

(5) Nagyvárosias lakóterületen a melléképítmények közül kizárólag:

*a)* kerti építmény

*b)* szabadon álló és legfeljebb 6 méter magas zászlórúd

*c)* közműbecsatlakozási műtárgy

*d)* lábon álló kerti tető, legfeljebb 20 m2 vízszintes felülettel

helyezhetők el.

(6) Az építési övezetben állattartó építmény nem helyezhető el.

(7) Nagyvárosias lakóterületen új tömbtelek és új úszótelek nem létesíthető, meglévő lakóépület úszótelke és az épület által elfoglalt terület nem növelhető, a tömbtelek területe nem csökkenthető. A mélygarázs fölött olyan földtakarást kell biztosítani, hogy az építése után a felszínen helyreállítandó közterületi parkolót az OTÉK előírásai szerint fásítva lehessen kialakítani. A szükséges fasorok számára minimum 3 méter szélességben 1,5 méter mély talajtakarást kell biztosítani.

(8) Az Ln-1.1 övezetben gépjárműtároló rendeltetését megváltoztatni és új gépjárműtárolót építeni nem lehet.

(9) Amennyiben parkolási rendelet másképpen nem rendelkezik, a lakásszám növekedéssel járó tetőtér-ráépítés feltétele a követelményeknek megfelelő gépjármű-parkolóhely biztosítása a tömbtelken belül.

(10) Nagyvárosias lakóterületen legfeljebb 1,2 méter magasságú kerítés létesíthető.”

**5. §**

A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 26. §-a helyébe a következő rendelkezés lép:

**„26. §**

(1) Kisvárosias lakóterület a szabályozási tervlapokon Lk jellel szabályozott területfelhasználási egység, mely sűrű beépítettségű, egy vagy több önálló rendeltetési egységet magába foglaló lakóépületek elhelyezésére szolgál.

(2) A kisvárosias lakóterület övezetében elhelyezhető épület- a lakó rendeltetésen kívül:

*a)* kereskedelmi, szolgáltató,

*b)* szállás jellegű,

*c)* hitéleti, nevelési, oktatási, egészségügyi, szociális,

*d)* kulturális,

*e)* igazgatási, iroda,

*f)* sport

rendeltetést is tartalmazhat.

(3) Kisvárosias lakóterületen csak teljes közművesítettség esetén helyezhető el épület.

(4) *Az építési övezetben az egyes telkek kialakíthatóságának és beépíthetőségének paramétereit a 7. melléklet vonatkozó rendelkezései tartalmazzák.*

(5) *Az Lk-2.2, Lk-2.4, Lk-2.3 és az Lk-3.1 építési övezet kivételével kisvárosias lakóterületen egy fő rendeltetésű épületet lehet kialakítani. A Rákóczi utca menti Lk-1.4 építési övezet telkein az egy fő rendeltetésű épületben legfeljebb két önálló rendeltetési egységet lehet kialakítani.*

(6) Kisvárosias lakóterületen állattartó épületet és kiszolgáló melléképítményeit nem lehet elhelyezni.

(7) Kisvárosias lakóterületen a melléképítmények közül közműpótló műtárgy, húsfüstölő, siló, ömlesztett anyag- és gáztároló, valamint gáztartály nem helyezhetők el.

(8) Kisvárosias lakóterületen a fő rendeltetésű épületet kiszolgáló épület épületmagassága legfeljebb 3 méter, kivéve az Lk-1.4 övezetet, ahol kiszolgáló épület nem helyezhető el.

(9) Lk-2.1 építési övezetben telekmegosztás csak telekalakítási terv birtokában, a teljes terület megfelelő feltárásának biztosítása mellett lehetséges.

(10) Lk-1.1 övezetben telkenként legfeljebb 2, Lk-1.2 övezetben telkenként legfeljebb 4 fő rendeltetési egységet lehet elhelyezni.

(11) Lk-1.1 és Lk-1.2 övezet telkein, a 3460 hrsz-ú ingatlan kivételével, kereskedelmi, szolgáltató, vendéglátó létesítmény bruttó szintterülete nem haladhatja meg a 200 m2-t, a József Attila utcára, illetve a Petőfi Sándor utcára és a Dózsa György utcára néző telek esetén a 400 m2-t.

(12) Az Lk-1.1 övezet telkei nem oszthatók meg és nem vonhatók össze, kivéve

*a)* nyeles telkeket, amelyek megszűntethetők: nyeles telek csak a vele közel téglalapot kialakító szomszédos telekpárjával vonható össze,

*b)* ha a szabályozási terv irányadó telekhatárt jelöl,

*c)* a Klapka utcára és a József Attila utcára néző telkek összevonását.

(13) Az Lk-1.2 övezet telkei nem oszthatók meg.

(14) Az Lk-2.2 övezetben e rendelet hatályba lépésekor meglévő gazdasági tevékenységek építményei bővíthetők, felújíthatók, a tevékenység bővítését szolgáló új épületek elhelyezkedők, amennyiben a tevékenység a szomszédos ingatlanok rendeltetésszerű használatát nem korlátozza.

(15) Az Lk-1.1 övezetben a József Attila utca 4091 hrsz-ú szakaszára, valamint a Klapka utca teljes hosszára, a Petőfi utcára, a Segesvári utcára**,** Temető utcára, a Rákóczi utcára, az Alkotmány utcára és a Tompa utcára néző telkeken a fő rendeltetésű épület maximális épületmagassága 4,5 méter.

(16) Az Lk-1.4, az Lk-1.1 és az Lk-1.2 övezetekben előkert nem alakítható ki, a fő rendeltetésű épületet az utcai telekhatáron kell elhelyezni, kivéve, ha a szabályozási terv ettől eltérő építési vonalat és/vagy építési helyet határoz meg.

(17) Az Lk-2.2 övezetben az előkertet a szomszédos Lk-2.2 és az Lk-2.3 övezetekben lévő telken kialakult előkert mérete szerint kell megállapítani, ennek hiányában a szabályozási terven megadott kötelező építési vonalon kell a fő rendeltetésű épületet kialakítani.

(18) Az övezetekben a fő rendeltetésű épületeket kiszolgáló épületek és építmények legfeljebb 3 méteres épületmagassággal alakíthatók ki, a tetőgerinc a legmagasabb részen sem haladhatja meg a 6,5 métert.

(19) A tetőgerinc magassága az Lk-1.1 övezetben 3,6 méter maximális épületmagasság esetén legfeljebb 8 méter, a legalább 4,5 méter maximális épületmagasság esetén valamint az Lk-2.2 övezetben legfeljebb 10 méter lehet.

(20) Az Lk-1.1, az Lk-1.2 és az Lk-1.5 övezetek telkeit legalább 1,60 legfeljebb 1,80 méter magas kerítéssel kell határolni.”

**6. §**

A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 27. §-a helyébe a következő rendelkezés lép:

**„27. §**

(1) Kertvárosias lakóterület a szabályozási tervlapokon Lke jellel szabályozott terület-felhasználási egység, mely laza beépítésű, összefüggő nagy kertes, legfeljebb 4 rendeltetési egységet magába foglaló lakóépületek elhelyezésére szolgál.

(2) A kertvárosias lakóterület tekei teljes közművesítettség esetén építhetők be, kivéve az Lke-1.3 és Lke-1.4 övezetekben lévő telkeket. Az Lke-1.3 és Lke-1.4 jelű övezetek telkei részleges közművesítettség: víz, villany, csapadékvíz - elvezetés és a - szennyvízcsatorna hálózat kiépítéséig – közműpótló műtárggyal (zárt szennyvízgyűjtő) történő szennyvízelhelyezés feltételeinek biztosításával, a közüzemi közműhálózat kiépítése esetén építhetők be.

(3) A kertvárosias lakóterület övezetében elhelyezhető épület- a lakó rendeltetésen kívül:

*a)* a helyi lakosság ellátást szolgáló kereskedelmi, szolgáltató,

*b)* szállás jellegű,

*c)* hitéleti, nevelési, oktatási, egészségügyi, szociális,

*d)* kulturális,

*e)* sport

rendeltetést is tartalmazhat.

(4) *Az építési övezetben az egyes telkek kialakíthatóságának és beépíthetőségének paramétereit a 7. melléklet vonatkozó rendelkezései tartalmazzák.*

(5) Kertvárosias lakóterületen a melléképítmények közül közműpótló műtárgy, valamint gáztartály nem helyezhetők el.

(6) A kertvárosias övezetekben az állattartó épületek összes alapterülete legfeljebb a beépíthetőség mértékének 5 %-a lehet.

(7) Kertvárosias lakóterületen 1500 m2 telekterületig legfeljebb 3 lakásos lakóépület; 1500 m2 felett legfeljebb 4 lakó rendeltetési egység építhető. 2000 m2 alatti nagyságú telken azonban csak egy épületben, vagy ikresen egybeépített épületben helyezhetők el a lakó rendeltetési egységek. Egy épületnek csak a legalább egy szinten minimum 12 négyzetméteres felületen összeépített rendeltetési egységek számítanak. Az átmenő telkek beépítésére a 17. § (13) bekezdés előírása vonatkozik.

(8) Az Lke-1.2 építési övezetben lévő Klapka utcai 3639/1 és 3639/2 hrsz-ú ingatlanokon a kialakult állapotra tekintettel a 17. § (11) bekezdésben megjelölt épület elhelyezés helyett az oldalhatáron álló beépítési módnak megfelelő építési helyen belül bárhová elhelyezhető épület, és nem kell utcafrontra építeni.

(9) Az Lke-1.2 építési övezetben lévő Klapka utcai 2867 és 2868 hrsz-ú ingatlanok, valamint az Lke-1.1 építési övezetben lévő Határ utcai 4331/67, 4331/68, 4331/69, 4331/70 hrsz-ú ingatlanok esetében az előírt oldalhatáron álló beépítési mód helyett ikresen csatlakozó beépítési mód szerint is lehet építeni.

(10) Az Lke-2.3 övezetben a rendelet hatályba lépésekor működő gazdasági tevékenység építményei bővíthetők, felújíthatók, a tevékenység bővítését szolgáló új épületek elhelyezhetők, amennyiben a tevékenység a szomszédos ingatlanok rendeltetésszerű használatát nem korlátozza.

(11) A kertvárosias övezetekben a fő rendeltetést kiszolgáló épületek épületmagassága legfeljebb 3,0 méter.

(12) Lke-3.1 zártsorú beépítésű övezetekben a sort lezáró épület telkén, a zártsorúan nem csatlakozó oldalon, továbbá az oldalsó telekhatárukkal hátsó telekhez csatlakozó telken a szomszédos hátsó telekhatár felé az OTÉK előírása szerinti 4 m oldalkertet kell kialakítani.

(13) Lke-2.2 és Lke-1.3 övezetekben új épület előkertje 5 méter, kivéve a (17) bekezdés által érintett telkeket.

(14) Lke-3.1 övezetben a (10) bekezdés szerint kialakított sort lezáró épület épületmagassága 0,5 méterrel meghaladhatja a zártsorúan csatlakozó épületek épületmagasságát.

(15) A fő rendeltetést kiszolgáló épület/építmény:

*a)* a fő rendeltetés szerinti épülettel egy tömegben;

*b)* vagy önálló, zárt épületben és a főépület takarásában helyezhető el.

(16) Lke-2.3 és Lke-3.1 övezetekben az utcára néző csatlakozó homlokzatok homlokzatmagasságai, a sort lezáró épületek kivételével, a csatlakozási él mentén legfeljebb 50 cm-rel, a csatlakozó magastetők tetőhajlásszögei, kivétel nélkül, legfeljebb 5 fokkal térhetnek el egymástól.

(17) Az Lke-2.1 övezetben az előkert 10 méter.

(18) Lke-2.3 övezetbe sorolt telkek Rákóczi útra néző határa mentén 10 méteres sávot beépítetlenül kell hagyni. A nem beépíthető területnek legalább 60 %-át a HÉSZ előírásai szerinti zöldfelületként kell fenntartani.

(19) Új beépítés esetén Lke-3.1 övezetben legfeljebb 1,40 méter magas áttört kerítés alakítandó ki, amelyen belül legfeljebb 40 cm magas lehet a lábazat.

(20) Az előkertet 50 %-ban aktív zöldfelületként kell kialakítani.

(21) Telek be nem építhető részét zöldfelületként kell kialakítani, a telek kötelezően előírt zöldfelületének kialakítására vonatkozó előírások betartásával (lásd 20. §).

(22) Az Lke-2.1 és Lke-1.4 jelű övezetekben egy lakó rendeltetési egység helyezhető el.”

**7. §**

A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 28. §-a helyébe a következő rendelkezés lép:

**„28. §**

(1) Falusias lakóterület a Szabályozási Terven Lf jellel szabályozott területfelhasználási egység, mely laza beépítésű, összefüggő nagy kertes, jellemzően egy vagy két rendeltetési egységet magában foglaló lakóépületek elhelyezésére szolgál, ahol mezőgazdasági építmények is elhelyezhetők.

(2) A falusias lakóterület övezetében elhelyezhető épület- a lakó rendeltetésen kívül:

*a)* mező- és erdőgazdaság, valamint a terület rendeltetésszerű használatát nem zavaró gazdasági tevékenységi célú,

*b)* kereskedelmi, szolgáltató,

*c)* szállás jellegű,

*d)* igazgatási, iroda,

*e)* hitéleti, nevelési, oktatási, egészségügyi, szociális

*f)* kulturális,

*g)* sport

rendeltetést is tartalmazhat.

(3) A falusias lakóterület telkei csak teljes közművesítettség esetén építhetők be, kivéve a vasúttól keletre fekvő falusias lakóterület, valamint Erdőtelek és Ökördi falusias lakóterületének telkeit, amelyek a villamosenergia-hálózat, az ivóvízhálózat és nyílt árkos csapadékvíz-elvezető hálózat vagy szikkasztó árok kiépülése után építhetők be, a szennyvízcsatorna kiépüléséig telkenként a követelményeknek megfelelő közműpótló elhelyezése szükséges.

(4) Az építési övezetben az egyes telkek kialakíthatóságának és beépíthetőségének paramétereit a 7. melléklet vonatkozó rendelkezései tartalmazzák.

(5) A falusias lakóterület övezetének telkein a melléképítmények antennaoszlop kivételével elhelyezhetők.

(6) Az Lf-1.1 és az Lf-1.2 övezetekben gáztartály nem helyezhető el.

(7) Az övezetekben a rendelet hatályba lépésekor működő gazdasági tevékenység építményei bővíthetők, felújíthatók, a tevékenység bővítését szolgáló új épületek elhelyezkedők, amennyiben a tevékenység a szomszédos ingatlanok rendeltetésszerű használatát nem korlátozza.

(8) Falusias lakóterületen egy telken legfeljebb két fő rendeltetésű épület helyezhető el.

(9) Az építési övezetek területén állattartást szolgáló épületek alapterülete a megengedett legnagyobb beépíthető terület 20 %-a, épületmagassága legfeljebb 5,0 m lehet.

(10) Az építési övezetekben legfeljebb 200 m2 bruttó szintterület kereskedelmi rendeltetésű épület helyezhető el, kivéve Erdőtelek és Ökördi területén a borturizmushoz kapcsolódó kereskedelmi-vendéglátó-szállásadó tevékenység építményeit, amennyiben kialakításuk és az ott folyó tevékenység az övezet telkeinek rendeltetésszerű használatát nem korlátozza.

(11) Erdőtelken a Malom utca, a Sövény utca és a Diófa utca, továbbá Kiskőrös belterületén a Bánffy utca mentén 5 méter mély előkertet kell kialakítani. A többi falusias lakóterületen az épületelhelyezést építési vonal, annak hiányában az előkertekre vonatkozó általános előírás szabályozza.”

**8. §**

A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 29. §-a helyébe a következő rendelkezés lép:

**„29. §**

(1) A településközpont vegyes terület a szabályozási tervlapokon Vt jellel szabályozott területfelhasználási egység, mely több önálló rendeltetési egységet magába foglaló épületek elhelyezésére szolgál.

(2) A településközpont terület övezetében elhelyezhető épület- a lakó rendeltetésen kívül:

*a)* igazgatási, iroda,

*b)* kereskedelmi, szolgáltató,

*c)* szállás jellegű,

*d)* hitéleti, nevelési, oktatási, egészségügyi, szociális,

*e)* kulturális, közösségi szórakoztató,

*f)* sport

rendeltetést is tartalmazhat.

(3) A településközpont terület telkei csak teljes közművesítettség esetén építhetők be.

(4) *Az építési övezetben az egyes telkek kialakíthatóságának és beépíthetőségének paramétereit a 7. melléklet vonatkozó rendelkezései tartalmazzák.*

(5) Az övezetekben állattartó épület és az állattartást kiszolgáló melléképítmény nem helyezhető el.

(6) Vt-2.2 övezetben a melléképítmények közül nem helyezhető el közműpótló műtárgy, siló, füstölő, ömlesztett anyagtároló. A többi Vt jelű övezetben a melléképítmények közül nem helyezhető el közműpótló műtárgy, siló, füstölő, ömlesztett anyagtároló, folyadéktartály, gáztároló valamint gáztartály.

(7) Üzemanyagtöltő Vt övezeten belül kizárólag a 2385 és 2386 hrsz-ú ingatlanokon (Tesco területén) helyezhető el, az övezetben egyéb, a fő rendeltetést kiszolgáló épület nem helyezhető el.

(8) Vt-4.1 övezet területén új tömbtelek nem alakítható ki, meglévő tömbtelken új úszótelek nem létesíthető, új épület nem helyezhető el, meglévő épület úszótelke és épület által elfoglalt terület nem növelhető.

(9) Településközpont területen, a Vt-2.8 övezet kivételével, nyúlványos (nyeles) telek nem alakítható ki.

(10) A Vt-1.2 övezet helyi értékvédelmi területen lévő telkei nem oszthatók meg.

(11) Vt-2.5 övezetben, telek nem beépíthető részén meglévő lakóépület, funkcióját megtartva, legfeljebb egyszer 25 m2-rel bővíthető az övezetben előírt beépíthetőség mértékéig.

(12) A fő rendeltetést kiszolgáló épület épületmagassága Vt-1.2 övezetben legfeljebb 3,0 méter, Vt-1.1 övezetben legalább 3 m, legfeljebb 4,5 méter, a Vt-2.2 övezetben legalább 4,5 méter.

(13) Azok a meglévő épületek, melyek épületmagassága nem éri el az övezetben előírt minimumot,– eredeti rendeltetésüket megtartva – egy alkalommal felújíthatók, legfeljebb 25 m2-rel bővíthetők az övezetben előírt beépíthetőség mértékéig, tetőterük beépíthető, ha az övezeti paramétereket a változtatással nem tudják teljesíteni.

(14) A Vt-2.4 és Vt-3.1 építési övezeti besorolású ingatlanokon a legnagyobb beépítettséget teljes mértékben kihasználó beépítés esetén a létesülő rendeltetési egységekhez szükséges parkolókat legalább 50%-ban épületben vagy terepszint alatti gépkocsi tárolóban kell biztosítani.

(15) Településközpont terület építési övezeteiben a telekre előírt zöldfelületnek – ha az övezeti előírások másként nem rendelkeznek – legalább kétszintűnek kell lennie, amibe a gyepráccsal fedett területek nem számolhatók bele. Az övezeti előírások szerinti, kötelezően megvalósítandó zöldfelület minimum 50%-át egybefüggően kell kialakítani.

(16) A Vt övezetekben garázs(ok) a főépülettel egybe építve vagy annak takarásában helyezhető(k) el.

(17) Településközpont területen, a Vt-1.2, a Vt-2.2 és a Vt-2.5 övezetek kivételével, utcafronton 1 szintes épület vagy épülettraktus nem alakítható ki.

(18) Az övezetekben elhelyezett kereskedelmi célú épület bruttó szintterülete, a Vt-2.2, Vt-2.4, Vt-2.5 és a Vt-2.8 övezetek kivételével, az övezeti előírások betartása esetén sem haladhatja meg az 1000 m2-t.

(19) A kereskedelmi célú épület bruttó szintterülete Vt-1.2 övezet helyi értékvédelmi területen lévő telkein a 200 m2-t, Vt-1.2 övezet egyéb telkein, valamint a Vt-1.1 és a Vt-2.3 övezetekben a 400 m2-t még az övezeti előírások betartása esetén sem haladhatja meg, kivéve a Dózsa György út és a Rákóczi utca által határolt saroktelket, ahol ennél nagyobb kereskedelmi épület is kialakítható.

(20) A Kossuth Lajos utcára néző zártsorúan beépített telkek a meglévő épület bontása esetén is, a Vt-2.4 övezet kivételével, csak zártsorúan építhetők be. A Vt-2.4 övezetben az előkert minimum 3 méter.

(21) Vt-1.5 építési övezet területen önálló lakó rendeltetésű épület nem helyezhető el, a (2) bekezdés a-f) pontjai szerinti tevékenységi célú épületen belül a tulajdonos és a személyzet számára szolgáló lakás kialakítható. A lakás hasznos alapterületének aránya az épületen belül nem haladhatja meg a 25 %-ot.

(22) A Kossuth utca menti Vt-1.2 és a Vt-1.3 övezetben 15 méternél, a Vt-1.1 övezetekben 20 méternél nem hosszabb homlokvonalú telket a zártsorú beépítési mód előírásai szerint kell beépíteni (lásd még a 17. § (7) és (9) bekezdéseit). Egyéb esetekben Vt-1.2 övezetben legalább 10,5, Vt-1.1 övezetben legalább 12,5 méter széles utcai homlokzatot kell építeni. Saroktelek esetén a homlokzatszélesség minimumok a közterületi hierarchiában magasabb rendű közterületre néző homlokzatra értendők.

(23) Az Erdőtelki utca-Dózsa György út menti Vt-2.3 övezetbe sorolt telkek területén új épület vagy épületszárny, bővítmény legalább 5,0 méteres előkert biztosításával helyezhető el. Az előkertben melléképítmény nem helyezhető el.

(24) Ha a szabályozási terv másképpen nem szabályozza, a Vt-1.1, Vt-1.2, Vt-1.4, Vt-2.5, Vt-3.2 övezetekben előkert nem alakítható ki.

(25) A Vt-4.1 és Vt-4.2 övezetben lakásszám növekedéssel járó tetőtér-ráépítés feltétele a követelményeknek megfelelő gépjármű-parkolóhely biztosítása a tömbtelken belül.

(26) A Vt-1.2 építési övezetben lévő Pozsonyi utca-Szent László utca sarkán található ingatlan, az előírt oldalhatáron álló beépítési mód helyett zártsorú beépítési mód szerint is beépíthető az SZT szerint.

(27) Helyi területi védelemmel érintett területen Vt építési övezetekben a telkek legkisebb kialakítható terület mérete csak a telekhatár-rendezés során és max. 30%-kal térhet el az építési övezetben meghatározott mérettől.

(28) A településközpont területeken a kialakult telekosztású tömbökben a beépíthető telkek méretei és a kedvezőbb, a tömbben jellemző méret kialakítása szempontjából végzett telekhatár-rendezés esetében eltérhetnek az építési övezetben előírt legkisebb telekmérettől, de új telket alakítani és telket megosztani csak az építési övezetben előírt telekméretnek megfelelően lehet.

(29) A településközpont területeken, az építési övezetben meghatározott telek legkisebb kialakítható területét meg nem haladó méretű telken, legfeljebb a telekhányadnak megfelelő 150m2/önálló rendeltetési egységet tartalmazó épület építhető. Amennyiben az önálló rendeltetési egység nem egész szám, a kerekítés szabályait kell alkalmazni.

(30) A Vt-1.1 építési övezetben a Kölcsey utca északi térfalában az utcai homlokzatmagasság legfeljebb 5,5 m lehet.

(31) *Azokban a Vt építési övezetekben, ahol a telkek legnagyobb beépítettsége meghaladja a 60%-ot, és a legkisebb zöldfelületi érték 10%, a terepszint alatti beépítés aránya legfeljebb 90% lehet.*”

**9. §**

A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 30. §-a helyébe a következő rendelkezés lép:

**„30. §**

(1) Az intézmény terület a szabályozási tervlapokon Vi jellel szabályozott területfelhasználási egység, mely több önálló rendeltetési egységet magába foglaló, elsősorban igazgatási, nevelési, oktatási, egészségügyi, szociális rendeltetést szolgáló épületek elhelyezésére szolgál.

(2) Az intézmény területen elhelyezhető épület, a Vi-1.3 övezet kivételével:

*a)* igazgatási,

*b)* nevelési, oktatási, egészségügyi, szociális

*c)* iroda,

*d)* kereskedelmi, szolgáltató, szállás,

*e)* kulturális, közösségi szórakoztató,

*f)* hitéleti,

*g)* sport,

rendeltetést is tartalmazhat.

(3) A (2) bekezdés a)–g) pontjában felsorolt rendeltetést tartalmazó épületben a tulajdonos, a használó és a személyzet számára szolgáló lakás is elhelyezhető, telkenként egy lakás.

(4) A Vi-1.3 építési övezet területén kizárólag nevelési, oktatási rendeltetést szolgáló épület helyezhető el.

(5) Az intézmény terület övezet telkei csak teljes közművesítettség esetén építhetők be.

(6) Az építési övezetben az egyes telkek kialakíthatóságának és beépíthetőségének paramétereit a 7. melléklet vonatkozó rendelkezései tartalmazzák.

(7) Az övezetben a melléképítmények közül csak kerti építmény, kerti lugas, kerti tető és zászlótartó oszlop helyezhető el.

(8) Az intézmény terület telkei nem oszthatók meg.”

**10. §**

A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 31. §-a helyébe a következő rendelkezés lép:

**„31. §**

(1) A kereskedelmi-szolgáltató terület a szabályozási tervlapokon Gksz jellel szabályozott területfelhasználási egység, mely elsősorban környezetre jelentős hatást nem gyakorló gazdasági tevékenységi célú épületek elhelyezésére szolgál.

(2) Az építési övezetekben csak olyan rendeltetésű ipari épület létesíthető, amelyben folytatott tevékenység:

*a)* védőtávolság, védőövezet igénye saját telkén belül biztosítható,

*b)* a szomszédos telkek rendeltetésszerű használatát nem korlátozza.

(3) A kereskedelmi szolgáltató terület telkei csak teljes közművesítettség esetén építhetők be, kivéve a vasúttól keletre fekvő gazdasági területet, valamint a belterülettől elkülönülő gazdasági területet, ahol a telkek a villamosenergia-hálózat, az ivóvízhálózat és nyílt árkos csapadékvíz-elvezető hálózat vagy szikkasztó árok kiépülése után építhetők be, a szennyvízcsatorna kiépüléséig telkenként a követelményeknek megfelelő zárt szennyvíztároló elhelyezése szükséges.

(4) *Az építési övezetben az egyes telkek kialakíthatóságának és beépíthetőségének paramétereit a 7. melléklet vonatkozó rendelkezései tartalmazzák.*

(5) Az övezetekben állattartó épület, építmény és az állattartást kiszolgáló melléképítmény nem helyezhető el.

(6) Az övezetekben a gazdasági tevékenységű célú épületen belül a tulajdonos és a használó számára egy szolgálati lakás kialakítható. A lakás számára külön telek nem alakítható ki.

(7) Az övezetben a meglévő lakóépületek – eredeti funkciójukat megtartva – felújíthatók, legfeljebb 25 m2-rel bővíthetők az övezetben előírt beépíthetőség mértékéig, tetőterük beépíthető, de épületmagasságuk kizárólag tetőtér-beépítés esetén, legfeljebb 0,5 méterrel növelhető. Funkcióváltás esetén az övezetre vonatkozó egyéb előírások érvényesek.

(8) Kereskedelmi-szolgáltató területen legalább 6 méter előkertet, az övezetek telkeit határoló gyűjtőutak, valamint országos fő- és mellékutak mentén (53. sz. út, Dózsa György út, Izsáki út, Petőfi Sándor utca) 10 méteres előkertet kell kialakítani. A helyi gyűjtőútra, országos fő- és mellékutakra néző telekhatár mentén a fasor telepítési kötelezettségre vonatkozó előírásoknak megfelelően egy fasort és cserjesort kell ültetni.

(9) A Dózsa György út környéki Gksz-2.1 övezetben minimum 10 méter mély előkerttel lehet épületet elhelyezni.

(10) A Május 1. utcát az Erdőtelki úttal összekötő 12 méterre kiszabályozott közterületre nem nyitható gazdasági terület bejárata.

(11) A Gksz övezetek területén tűzoltó laktanya rendeltetésű épület is elhelyezhető.

(12) A Gksz-1.1 övezetben a 100/32, 100/42, 100/43 hrsz-ú telkek beépítési módja kialakult, ezért ezeken a telkeken a szabadonálló beépítési mód helyett a zártsorú, oldalhatáron álló és ikres beépítési mód is megengedett.

(13) *A rendezési terv alaptérképi Gksz-1.2 építési övezeti lehatárolás szerinti 389 és 392 hrsz-ú telkeken borászati üzemi, borkereskedelmi gazdasági tevékenység végezhető.*

(14) *A Gksz-2.1 övezetben, ha a telekszélesség nem éri el a 25 m-t, akkor az oldalhatáron álló beépítési mód is megengedett.*”

**11. §**

A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 32. §-a helyébe a következő rendelkezés lép:

**„32. §**

(1) Egyéb ipari terület a szabályozási terven Gip jellel szabályozott terület.

(2) Egyéb ipari terület építési övezetében nem jelentős zavaró hatású ipari gazdasági tevékenységi célú épületek létesíthetők.

(3) Az egyéb ipari gazdasági területen építmények részleges közművesítés esetén helyezhetők el. Ha a szennyvizek közcsatornába nem vezethetők, akkor a kommunális szennyvíz zárt tárolóban elhelyezhető, technológiai eredetű szennyvíz tisztításáról vagy ártalommentes elhelyezéséről az üzemeltetőnek gondoskodnia kell.

(4) Az építési övezetben az egyes telkek kialakíthatóságának és beépíthetőségének paramétereit a 7. melléklet vonatkozó rendelkezései tartalmazzák.

(5) Az építési övezet területén a telekhatárok mentén fa- és cserjesor telepítendő.”

**12. §**

A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 34. §-a helyébe a következő rendelkezés lép:

**„34. §**

(1) A hétvégi házas terület övezete legfeljebb két üdülőegységes üdülőépület elhelyezésére szolgál.

(2) A hétvégi házas területek övezetében lévő telek részleges közművesítettség: víz, villany, csapadékvíz-elvezetés és a - szennyvízcsatorna hálózat kiépítéséig - közműpótló műtárggyal (zárt szennyvízgyűjtő) történő szennyvízelhelyezés feltételeinek biztosításával, a közüzemi közműhálózat kiépítése esetén építhetők be.

(3) A hétvégi házas terület övezetében elhelyezhető épületek az üdülő rendeltetésen kívül:

*a)* sport,

*b)* szállásadó,

*c)* vendéglátó

rendeltetést tartalmazhatnak.

(4) Az építési övezetben az egyes telkek kialakíthatóságának és beépíthetőségének paramétereit a 7. melléklet vonatkozó rendelkezései tartalmazzák.

(5) Az építési övezet telkein legfeljebb 90 m2 alapterületű épület építhető, amelybe a gépjármű számára kialakított tároló vagy nyitott szín nem számítandó bele. A gépjármű számára kialakított tároló vagy fedett szín beépített alapterülete max. 20 m2 lehet.

(6) Az építési övezetben állattartó épület nem helyezhető el.

(7) Az építési övezet telkein egy főépítmény helyezhető el.

(8) Az építési övezetben a fő rendeltetést kiszolgáló építményként csak járműtároló, közmű-becsatlakozási műtárgy, kerti építmény helyezhető el.

(9) A telkeken 15 méter mély előkertet kell kialakítani, amelynek határa egyben kötelező építési vonal.

(10) Az építési övezetben pinceszint nem létesíthető.

(11) Az épület padlószintjét az eredeti terepfelszínhez képest 0,6 méter magasan kell kialakítani.

(12) Az övezetben legfeljebb 1,60 méter magas kerítés alakítható ki.”

**13. §**

A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 37. §-a helyébe a következő rendelkezés lép:

**„37. §**

(1) A különleges szabadidős terület a szabályozási tervlapokon Ksz jellel szabályozott területfelhasználási egység, mely sport-, turisztikai, szabadidős létesítmények és kemping elhelyezésére szolgál.

(2) A Ksz-1.1 és Ksz-1.2 jelű szabadidős terület övezetében elhelyezhető épületek:

*a)* sport,

*b)* turisztikai,

*c)* rekreációs,

*d)* vendéglátó, szálláshely,

*e)* fürdőzéshez, strandoláshoz kapcsolódó,

rendeltetést tartalmazhatnak.

(3) Az övezet telkei csak teljes közművesítettség esetén építhetők be.

(4) *Az építési övezetben az egyes telkek kialakíthatóságának és beépíthetőségének paramétereit a 7. melléklet vonatkozó rendelkezései tartalmazzák.*

(5) Az övezetben állattartó építmény turisztikai céllal sem helyezhető el.

(6) Az övezetben az *OTÉK 1. sz. melléklete* 86. pont*ja* szerinti melléképítmények közül csak közmű-becsatlakozási műtárgy, hulladéktartály-tároló, kerti építmény, napkollektor, zászlótartó oszlop helyezhető el.

(7) A minimális zöldfelületi arányon belül a nem sportolási célú, biológiailag aktív zöldfelület aránya nem lehet kevesebb a telekterület 20 %-ánál.”

**14. §**

A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 38. §-a helyébe a következő rendelkezés lép:

**„38. §**

(1) A különleges sportolási célú terület a szabályozási tervlapokon Ksp jellel szabályozott területfelhasználási egység, amelyen a szabadtéri sportlétesítmények, sportolási célú épületek, továbbá a sportoláshoz kapcsolódó szolgáltatási és a szabadidő eltöltését szolgáló építmények helyezhetők el.

(2) A Ksp-1.1 jelű terület övezetében elhelyezhető épületek:

*a)* sport,

*b)* rekreációs,

*c)* vendéglátó,

*d)* szállás jellegű

rendeltetést tartalmazhatnak.

(3) Az övezet telkei csak teljes közművesítettség esetén építhetők be.

(4) Az építési övezetben az egyes telkek kialakíthatóságának és beépíthetőségének paramétereit a 7. melléklet vonatkozó rendelkezései tartalmazzák.

(5) A Ksp-1.2 övezetben szállásépület, tornaterem és kiszolgáló létesítményei helyezhetők el.

(6) Az övezetben OTÉK *1. sz. melléklete* 86. pont*ja* szerinti melléképítmények közül csak közmű-becsatlakozási műtárgy, hulladéktartály tároló, kerti építmény, napkollektor, zászlótartó oszlop helyezhető el.

(7) A minimális zöldfelületi arányon belül a nem sportolási célú biológiailag aktív zöldfelület aránya nem lehet kevesebb a telekterület 20 %-nál.

(8) A Ksp-1.1 övezetben a 20. § (1) bekezdés előírásait nem kell alkalmazni. A telekre előírt zöldfelület egyszintű is lehet. A vasút menti telekhatáron fasor telepítése kötelező.

(9) A Ksp-1.2 övezetben a 2703 hrsz-ú lőtér telkének beépítési módja kialakult, ezért erre a telekre nem kell alkalmazni az övezetben előírt szabadonálló beépítési módot, helyette a zártsorú beépítés is megengedett.”

**15. §**

A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 39. §-a helyébe a következő rendelkezés lép:

**„39. §**

(1) A szabályozási tervlapokon Kt jelű területfelhasználási egység a temetkezés célját szolgálja.

(2) A területen kegyeleti park is kialakítható.

(3) A telek legalább részleges közművesítettség esetén építhető be.

(4) A területen a temetkezés kegyeleti épületei, s azt kiszolgáló és kiegészítő épületek helyezhetők el.

(5) Az építési övezetben az egyes telkek kialakíthatóságának és beépíthetőségének paramétereit a 7. melléklet vonatkozó rendelkezései tartalmazzák.

(6) A minimális zöldfelületi arányon belül a nem temetkezési célú biológiailag aktív zöldfelület aránya nem lehet kevesebb a telekterület 20 %-nál.

(7) A területen építési tevékenység, burkolt felület kialakítása, temetkezés céljára új terület kijelölése csak a temetőterület vízrendezése után, az illetékes vízügyi hatóság jóváhagyásával és kertészeti terv alapján végrehajtott zöldfelületi rendezése után lehetséges.”

**16. §**

A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 40. §-a helyébe a következő rendelkezés lép:

**„40. §**

(1) Különleges mezőgazdasági üzemi terület mezőgazdasági üzemi építmények, továbbá mezőgazdasági termeléssel összefüggő kereskedelmi, szolgáltató és lovasturisztikai célú építmények elhelyezésére szolgáló Km jelű építési övezet.

(2) Az építési övezetben a gazdasági tevékenységi célú épületen belül kialakítható a tulajdonos, a használó számára szolgáló lakás is.

(3) A területen épület csak akkor létesíthető, ha a keletkező szennyvizet:

*a)* szennyvízcsatorna-hálózatba vezetik, vagy

*b)* az illetékes hatóságok által elfogadott szivárgásmentesen zárt szennyvíztárolóban helyezik el, vagy

*c)* egyedi szennyvíztisztítóban megtisztítják.

(4) Az építési övezetben az egyes telkek kialakíthatóságának és beépíthetőségének paramétereit a 7. melléklet vonatkozó rendelkezései tartalmazzák.

(5) A területen belül csak olyan kereskedelmi, szolgáltatási és gazdasági tevékenységi célú épületek létesíthetők, amelyek közegészségügyi és környezetvédelmi szempontból az állattartással összeegyeztethetők.

(6) A minimális zöldfelületi értéken belül a telekhatárok mentén fa- és cserjesor ültetendő.”

**17. §**

A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 41. §-a helyébe a következő rendelkezés lép:

**„41. §**

(1) Borászati üzemi gazdasági terület a szőlőtermesztés és a borászat üzemi építményei, továbbá a borkereskedelem és a borturizmus építményeinek elhelyezésére szolgáló Kb jelű építési övezet.

(2) Az övezetben a gazdasági tevékenységi célú épületen belül kialakítható a tulajdonos, a használó számára szolgáló lakás is.

(3) A területen épület csak akkor létesíthető, ha a keletkező szennyvizet:

*a)* szennyvízcsatorna-hálózatba vezetik, vagy

*b)* az illetékes hatóságok által elfogadott szivárgásmentesen zárt szennyvíztárolóban helyezik el, vagy

*c)* egyedi szennyvíztisztítóban megtisztítják.

(4) Az építési övezetben az egyes telkek kialakíthatóságának és beépíthetőségének paramétereit a 7. melléklet vonatkozó rendelkezései tartalmazzák.

(5) Terepszint alatti építményként szerkezetileg önálló borospince csak földdel lefedve létesíthető, amelynek alapterülete a telek területének legfeljebb 10 %-a lehet.”

**18. §**

A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 42. §-a helyébe a következő rendelkezés lép:

**„42. §**

(1) A szabályozási tervlapon (Ka) jelű adóállomás területfelhasználási egység területén csak a rendeltetésének megfelelő építmények létesíthetők.

(2) A közműveket a terület rendeltetésének megfelelő mértékben kell kiépíteni. Amennyiben a közüzemi vízellátást a terület használata igényli, akkor a keletkező szennyvíz csak zárt szennyvíztározóban helyezhető el.

(3) Az építési övezetben az egyes telkek kialakíthatóságának és beépíthetőségének paramétereit a 7. melléklet vonatkozó rendelkezései tartalmazzák.”

**19. §**

A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 43. §-a helyébe a következő rendelkezés lép:

**„43. §**

(1) A különleges –szennyvíztisztító telep Kszv jelű övezete a szennyvíztisztítási tevékenységgel összefüggő építmények elhelyezésére szolgáló övezet.

(2) A szennyvíztisztító telepen kizárólag a szennyvíztisztítással összefüggő építmények helyezhetők el.

(3) Az építési övezetben az egyes telkek kialakíthatóságának és beépíthetőségének paramétereit a 7. melléklet vonatkozó rendelkezései tartalmazzák.”

**20. §**

A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 46. § (5) bekezdése helyébe a következő rendelkezés lép:

„(5) A Z-0 jelű közkert legalább 60%-át, a Z-1 jelű közpark legalább 70%-át biológiailag aktív felületként növényzettel fedetten kell kialakítani, vagy fenntartani. Kivételt képez ez alól a Z-1 övezeten belül a vízfelület telke, amennyiben a víztározó területe külön telken kerül kialakításra. A gyephézagos burkolattal kialakított felületeket a kötelezően előírt zöldfelületi arányba nem lehet beszámítani.”

**21. §**

A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 47. §-a a következő (5) bekezdéssel egészül ki:

„(5) *Közjóléti rendeltetésű erdőterület övezeteiben (Ek) épületet elhelyezni legfeljebb 5%-os beépítettséggel lehet. Elhelyezhetők az erdőgazdálkodással összefüggő építmények, a szabadidő eltöltését, a turizmust, a pihenést, a testedzést szolgáló építmények a következő feltételekkel:*

*a)* *a beépíthető telek területe legalább 5000 m2,*

*b)* *a beépítési mód: szabadonálló,*

*c)* *az épületek épületmagassága legfeljebb 7,5 m.*”

**22. §**

A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 53. §-a helyébe a következő rendelkezés lép:

**„53. §**

(1) Különleges terület - szabadidőközpont a szabályozási terven Kb-sz jellel szabályozott beépítésre nem szánt területfelhasználási egység, ahol a szabadidő eltöltését szolgáló sportolási, szórakoztatási, turisztikai célú építmények létesíthetők.

(2) *A szabadidőközpont Kb-sz-1 jelű övezetében elhelyezhető épületek:*

*a)* *idegenforgalmi, látogatóközpont,*

*b)* *vendéglátó,*

*c)* *konferencia szolgáltatási* *rendeltetést tartalmazhatnak.*

(3) A szabadidőközpont Kb-sz-2 jelű övezetében elhelyezhető épületek:

*a)* öltöző, sport, játék,

*b)* vendéglátó,

rendeltetést tartalmazhatnak.

(4) Az övezetben az egyes telkek kialakíthatóságának és beépíthetőségének paraméterei a következők:

*a)* A Kb-Sz-1 övezeti jelű telek beépítési módja szabadonálló, legkisebb kialakítható területe 5000 m2, legnagyobb beépítettsége 10 %, minimális zöldfelületi aránya 65%, épületének legnagyobb épületmagassága 12,0 m.

*b)* A Kb-Sz-2 övezeti jelű telek beépítési módja szabadonálló, legkisebb kialakítható területe 3000 m2, legnagyobb beépítettsége 5 %, minimális zöldfelületi aránya 30%, épületének legnagyobb épületmagassága 3,6 m.

(5) Az övezetben állattartó épület turisztikai vagy sportolási céllal sem létesíthető.

(6) A minimális zöldfelületi arányon belül a sportolási célú biológiailag aktív zöldfelület nem lehet több a telekterület 20%‑ánál. *Kb-Sz-1 övezet környezetalakítása kertépítészeti terv alapján történhet.*

(7) Az övezetben épületek csak teljes közművesítéssel létesíthetők.”

**23. §**

A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 59. § (2a) bekezdése helyébe a következő rendelkezés lép:

„(2a) E rendeletnek a Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet módosításáról szóló 7/2023. (III. 23.) önkormányzati rendelettel (a továbbiakban: Módr.) megállapított szabályait a Módr. hatályba lépést megelőzően indult, folyamatban lévő ügyekben is alkalmazni kell. E rendeletnek a Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet módosításáról szóló 23/2023. (XI.23.) önkormányzati rendelettel (a továbbiakban: Módosító rendelet) megállapított szabályait a Módosító rendelet hatályba lépést megelőzően indult, folyamatban lévő ügyekben is alkalmazni kell, amelyekben azt az ügyfél kérelmezte és az az eljárás kimenetelét pozitívan elősegíti. E rendeletnek a Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet módosításáról szóló 6/2024. (III.20.) önkormányzati rendelettel (a továbbiakban: Módosító rendelet2.) megállapított szabályait a Módosító rendelet2. hatályba lépést megelőzően indult, folyamatban lévő ügyekben is alkalmazni kell, amelyekben azt az ügyfél kérelmezte és az az eljárás kimenetelét pozitívan elősegíti. E rendeletnek a Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet módosításáról szóló 16/2024. (IX. 19.) önkormányzati rendelettel (a továbbiakban: Módosító rendelet3.) megállapított szabályait a Módosító rendelet3. hatályba lépést megelőzően indult, folyamatban lévő ügyekben is alkalmazni kell, amelyekben azt az ügyfél kérelmezte és az az eljárás kimenetelét pozitívan elősegíti. E rendeletnek a Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet módosításáról szóló 18/2024. (XI.28.) önkormányzati rendelettel (a továbbiakban: Módosító rendelet4.) megállapított szabályait a Módosító rendelet4. hatályba lépést megelőzően indult, folyamatban lévő ügyekben is alkalmazni kell, amelyekben azt az ügyfél kérelmezte és az az eljárás kimenetelét pozitívan elősegíti. E rendeletnek a Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet módosításáról szóló ../2025. (……..) önkormányzati rendelettel (a továbbiakban: Módosító rendelet5.) megállapított szabályait a Módosító rendelet5. hatályba lépést megelőzően indult, folyamatban lévő ügyekben is alkalmazni kell, amelyekben azt az ügyfél kérelmezte és az az eljárás kimenetelét pozitívan elősegíti.”

**24. §**

(1) A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 1. melléklete helyébe az 1. melléklet lép.

(2) A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 2. melléklete a 2. melléklet szerint módosul.

(3) A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 6. melléklete helyébe a 3. melléklet lép.

(4) A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet a 4. melléklet szerinti 7. melléklettel egészül ki.

**25. §**

Hatályát veszti a Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet

*a)* 4. § (1) bekezdése,

*b)* 24. § (3) és (4) bekezdése.

**26. §**

Ez a rendelet a kihirdetését követő napon lép hatályba.

*1. melléklet a 7/2025. (V. 5.) önkormányzati rendelethez*

„*1. melléklet*

(A melléklet szövegét a(z) HÉSZ 1. melléklet Kiskőrös belterület közigazgatási területére vonatkozó Szabályozási Tervek.pdf elnevezésű fájl tartalmazza.)”

*2. melléklet a 7/2025. (V. 5.) önkormányzati rendelethez*

1. A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 2. mellékletében foglalt táblázat „Egészségügyi központ” sora helyébe a következő rendelkezés lép:

„

| ***(Az elővásárlás célja*** | ***HRSZ (telek szabályozási terv szerinti része))*** |
| --- | --- |
| Egészségügyi központ | 1486/2, 1487, 1484, 1488 |

”

2. A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 2. mellékletében foglalt táblázat „Vasvári utcában lévő iskola fejlesztése” sora helyébe a következő rendelkezés lép:

„

| ***(Az elővásárlás célja*** | ***HRSZ (telek szabályozási terv szerinti része))*** |
| --- | --- |
| Vasvári utcában lévő iskola fejlesztése | 1538, 1575, 1576, 1537,1578 |

”

3. A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 2. mellékletében foglalt táblázat „Petőfi Sándor Általános Iskola fejlesztése” sora és „Gyógyfürdő fejlesztése” sora helyébe a következő rendelkezések lépnek:

„

| ***(Az elővásárlás célja*** | ***HRSZ (telek szabályozási terv szerinti része))*** |
| --- | --- |
| Petőfi Sándor Általános Iskola fejlesztése | 3159, 3171 |
| Gyógyfürdő fejlesztése | 2723, 2724, 2712/12 |

”

4. A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 2. mellékletében foglalt táblázat a következő „Közterületi parkoló és közösségi tér kialakítása” sor, „Záportározó melletti terület: Parkerdő, látogatóközpont, közösségi tér kialakítása” sor, „Közterületi parkolók kialakítása” sor, „Mélyen fekvő terület, vízvisszatartási célú terület” sor és „Petőfi Sándor tér és művelődési központ fejlesztése” sorral egészül ki:

„

| ***(Az elővásárlás célja*** | ***HRSZ (telek szabályozási terv szerinti része))*** |
| --- | --- |
| Közterületi parkoló és közösségi tér kialakítása | 3094, 3095 |
| Záportározó melletti terület: Parkerdő, látogatóközpont, közösségi tér kialakítása | 4363/1, 1907, 1908, 1909, 1910, 1911, 1858/2, 1858/8, 1859, 1861, 1862, 1863, 1864, 1865, 1866, 1867, 1868, 1869/2, 1870, 1871, 1872, 1875/2, 1877, 1880, 1881, 1882, 1884, 1886, 1888, 1889, 1890/2, 1890/3, 1892, 1894, 1895, 1896, 1920/7 |
| Közterületi parkolók kialakítása | 1593/1 |
| Mélyen fekvő terület, vízvisszatartási célú terület | 1731/4, 1731/5, 1731/6 |
| Petőfi Sándor tér és művelődési központ fejlesztése | 2679 |

*3. melléklet a 7/2025. (V. 5.) önkormányzati rendelethez*

„*6. melléklet*

(A melléklet szövegét a(z) HÉSZ 6. melléklet Kiskőrös külterület közigazgatási területére vonatkozó Szabályozási Terv.pdf elnevezésű fájl tartalmazza.)”

*4. melléklet a 7/2025. (V. 5.) önkormányzati rendelethez*

„*7. melléklet a 18/2015. (IX.10.) önkormányzati rendelethez*

|  |  |  |  |  |  |  |
| --- | --- | --- | --- | --- | --- | --- |
| 1. | A | B | C | D | E | F |
| 2. 1 | **AZ ÉPÍTÉSI TELEK** |
| 3. 2 | **övezeti****Jele** | **beépítési****módja** | **legkisebb****kialakítható területe****(m2)** II. | **legnagyobb****beépítettsége** II.**(%)** | **legkisebb****zöldfelületi****aránya****(%)** | **épületének****[legkisebb] legnagyobb épületmagassága****(m)** |
| 4. 3 | Ln-1.1 | KT | K | K | 30 | 14,0 |
| 5. | Ln-2.1 | SZ | 1500 | 40 | 30 | 12,5 |
| 6. 4 | Lk-1.1 | O | 400 | 60 | 20 | 3,6 ([3,6]-4,5)I |
| 7. 5 | Lk-1.2 | O | 500 | 60 | 20 | 4,5 |
| 8. 6 | Lk-1.3 | O | 500 | 40 | 30 | 4,5 |
| 9. | Lk-1.4 | O | 400 | 60 | 20 | 6,0 |
| 10. | Lk-1.5 | O | 800 | 50 | 20 | 9 |
| 11. | Lk-2.1 | SZ | 600 | 35 | 40 | 5,5 |
| 12. | Lk-2.2 | SZ | 800 | 40 | 30 | [5,5] 7,5 |
| 13. | Lk-2.3 | SZ | 1200 | 40 | 30 | [5,5] 7,5 |
| 14. | ***Lk-2.4*** | ***SZ*** | ***1000*** | ***50*** | ***30*** | ***12,5*** |
| 15. | Lk-3.1 | Z | 400 | 60 | 20 | [4,5] 5,0 |
| 16. | Lk-3.2 | Z | 400 | 60 | 20 | [4,5] 7,5 |
| 17. | Lke-1.1 | O | 500 | ***35*** | 50 | 4,5 |
| 18. | Lke-1.2 | O | 1000 | 30 | 50 | 4,5 |
| 19. | Lke-1.3 | O | 900 | 15 | 60 | 4,5 |
| 20. | ***Lke-1.4*** | ***O*** | ***900*** | ***30*** | ***50*** | ***4,5*** |
| 21. | ***Lke-1.5*** | ***O*** | ***800*** | ***30*** | ***50*** | ***4,5*** |
| 22. | Lke-2.1 | SZ | 1500 | 30 | 50 | 4,5 |
| 23. | Lke-2.2 | SZ | 650 | 30 | 50 | 4,5 |
| 24. | Lke-2.3 | SZ | 1200 | 30 | 50 | 7,5 |
| 25. | Lke-3.1 | Z | 300 | 30 | 50 | 6,0 |
| 26. | Lf-1.1 | O | 1000 | 30 | 40 | 4,5 |
| 27. | Lf-1.2 | O | 2500 | 20 | 40 | 5,0 |
| 28. | Lf-2.1 | SZ | 1000 | 30 | 40 | 4,5 |
| 29. | Lf-3.1 | Z | 700 | 30 | 40 | 4,5 |
| 30. | Vt-1.1 | O | 1000 | 60 | 20 | 7,5 |
| 31. | Vt-1.2 | O | 800 | 60 | 10 | [3,6] 5,0 ([4,5] 5,5)II |
| 32. | Vt-1.3 | O (Z+) | 800 | 70 | 10 | [6,0] 9,0 (12+) |
| 33. | Vt-1.4 | O | 1000 | 60(K) | 10(K) | [7,5] 10,0 |
| 34. | Vt-1.5 | O | 2000 | 70 | 10 | 4,5 |
| 35. | Vt-1.6 | O | 1000 | 50 | 20 | 7,5 |
| 36. | Vt-2.1 | SZ | 3000 | 40 | 20 | [5,0] 7,5 |
| 37. | Vt-2.2 | SZ | 4000 | 40 | 10 | [6,0] 9,0 |
| 38. | Vt-2.3 | SZ (O+) | 1000 | 50 | 20 | [4,5] 10,0 |
| 39. | Vt-2.4(III) | SZ | 700 | 70 | 10 | [7,5] 12,5 |
| 40. | Vt-2.5 | SZ | 1500 | 60 | 20 | [4,5] 10,0 |
| 41. | Vt-2.8 | SZ | 1500 | 60 | 20 | [4,5] 10,0 |
| 42. | Vt-2.9 | SZ | 2500 | 40 | 30 | [6,0] 9,0 |
| 43. | Vt-3.1(III) | Z | 800 | 80 | 10 | [7,5] 10,0 ([6,0] 9,0)IV |
| 44. | Vt-3.2 | Z | 500 | 65 | 20 | [3,6] 4,5 |
| 45. | Vt-4.1 | KT | K | K | K | 14,0 |
| 46. | Vt-4.2 | KT | K | K | K | 10,0 |
| 47. | Vi-1.1 | SZ | 2000 | 40 | 20 | [6,0] 9,0 |
| 48. | Vi-1.2 | K | 1000 | 70 | 10 | [4,5] 15,0 |
| 49. | Vi-1.3 | SZ | 5000 | 40 | 40 | 6,0 |
| 50. | Vi-1.4 | SZ | 2000 | 70 | 10 | 15 |
| 51. | Vi-2.1 | Z | 2000 | 75 | 10 | [6,0] 9,0 |
| 52. | Gksz-1.1 | SZ | 1000 | 40 | 30 | 4,5 |
| 53. | Gksz-1.2 | SZ | 5000 | 40 | 20 | 7,5 |
| 54. | Gksz-1.3 | SZ | ***3000*** | 40 | 30 | 7,5 |
| 55. | Gksz-1.4 | SZ | 5000 | 40 | 20 | 10 |
| 56. | Gksz-1.5 | SZ | 10.000 | 40 | 20 | 10 |
| 57. | Gksz-1.6 | SZ | 5000 | 60 | 20 | 10 |
| 58. | Gksz-2.1 | SZ | 2000 | 60 | 20 | 7,5 |
| 59. | Gksz-2.2 | SZ/Z (K) | 3000 | 60 | 20 | 10 |
| 60. | Gksz-2.3 | SZ/Z (K) | 1500 | 60 | 20 | 10 |
| 61. | Gksz-3.1 | Z | 2000 | 60 | 20 | 7,5 |
| 62. | Gip-1.1 | SZ | K | 40 | 40 | 10 |
| 63. | Gip-1.2 | SZ | 5000 | 50 | 25 | 10 |
| 64. | Üh-1.1 | O | 900 | 10 | 70 | 3,6 |
| 65. | Ksz-1.1 | SZ | 5000 | 20 | 40 | 4,5 |
| 66. | ***Ksz-1.2*** | ***SZ*** | ***5000*** | ***25*** | ***45*** | ***7,5*** |
| 67. | Ksp-1.1 | SZ | 10 000 | 10 | 60 | 5,0 |
| 68. | Ksp-1.2 | SZ/O | 3000 | 40 | 40 | 10,0 |
| 69. | Kt | SZ | K | 10 | 40 | 6,0 |
| 70. | Km-1 | SZ | 5000 | 40 | 40 | 7,5 |
| 71. | Km-2 | SZ | K | 40 | 40 | 7,5 |
| 72. | Kb-1 | SZ | 5000 | 40 | 40 | 7,5 |
| 73. | Kb-2 | SZ | K | 40 | 40 | 7,5 |
| 74. | Ka | SZ | K | 40 | 40 | 6,0 |
| 75. | Kszv | SZ | K | 40 | 40 | 5,0 |
| 76. | KT – kialakult telepszerű beépítési mód |
| 77. | K – kialakult beépítési mód, telekterület és zöldfelület |
| 78. | SZ – szabadon álló |
| 79. | O – oldalhatáron álló |
| 80. | Z– zártsorú |
| 81. | I: lásd 26. § (16) bekezdés szerint |
| 82. | II.: a Petőfi utcára, a Piac térre és a Bajcsy-Zsilinszky utcára néző telkek esetén legkisebb-legnagyobbépületmagasság: 4,5-5,5 m |
| 83. | III: Lásd még a 29. § (14) bekezdést |
| 84. | IV.: a Bajcsy-Zsilinszky utcára néző telkek esetén legkisebb-legnagyobb |
| 85. | **+** – technológiailag indokolt esetben közhasználatú (iskola, sport stb.) intézmény és kiszolgáló létesítményei elhelyezésekor alkalmazható |

**6. napirend**

A 2025. ÉVI KÖLTSÉGVETÉS MÓDOSÍTÁSA

 *(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pénzügyi osztályvezető

**Domonyi László polgármester** az előterjesztés szóbeli ismertetésére felkérte **Molnár Éva pénzügyi osztályvezetőt.**

**Molnár Éva pénzügyi osztályvezető** elmondta, hogy a Magyar Államkincstár tájékoztatója alapján rendezésre kerültek a normatívák, illetve a január, február hónapban kifizetett szociális ágazati pótlékok, a polgármester által nyújtott támogatások Kiskőrös Város Hegyközségének, illetve a Hangszín Művészeti Egyesületnek. Beépítésre került a TOP-Együtt könnyebb pályázat 200 millió forint értékben, így mind a bevételi, mind a kiadási oldal megemelésre került, valamint kiküldésre kerültek a 2025. évi átmeneti időszak gazdálkodásának teljesítési adatai.

**Kissné Aszódi Daniella,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a rendelet-tervezetet.

A Képviselő-testület 11 „igen” szavazattal az alábbi rendeletet alkotta:

**Kiskőrös Város Önkormányzata**

 **Képviselő-testületének**

 **8/2025. (…) önkormányzati rendelete**

**Kiskőrös Város 2025. évi költségvetéséről szóló 3/2025. (II. 20.) önkormányzati rendelet módosításáról**

[1] A rendelet megalkotásának célja az Önkormányzat gazdálkodásának biztosítása, a kiadások pénzügyi teljesítése csak abban az esetben történhet, ha az előirányzatok rendelkezésre állnak.

[2] Kiskőrös Város Képviselő-testület az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és f) pontjaiban, a Magyarország helyi önkormányzatairól szóló 2011. évi CLXXXIX törvény 111. § (2)-(3) bekezdéseiben meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének a) pontjában biztosított véleményezési jogkörben eljáró Ügyrendi és Összeférhetetlenségi Bizottság; Pénzügyi Bizottság; Kulturális, Turisztikai és Sport Bizottság; Társadalompolitikai Bizottság; Ipari, Mezőgazdasági és Klímapolitikai Bizottság véleményének kikérésével a következőket rendeli el:

1. **§**

A Kiskőrös Város 2025. évi költségvetéséről szóló 3/2025. (II. 20.) önkormányzati rendelet (továbbiakban: Kr.) 3. § (1) bekezdés a)–c) pontja helyébe a következő rendelkezések lépnek:

*(A Képviselő-testület Kiskőrös Város 2025. évi költségvetésének)*

„*a)* költségvetési kiadások főösszegét: *6.350.197.254* forintban

*b)* finanszírozási kiadásait: *19.846.443.204* forintban

*c)* költségvetési bevételi főösszegét: *4.888.632.596* forintban”

*(állapítja meg.)*

**2. §**

A Kr. 6. § (2) bekezdése helyébe a következő rendelkezés lép:

„(2) A céltartalékok összege 173.469.978 forint jelen rendelet 7. mellékletében meghatározott célonkénti bontásban.”

**3. §**

(1) A Kr. 1. melléklete helyébe az 1. melléklet lép.

(2) A Kr. 2. melléklete helyébe a 2. melléklet lép.

(3) A Kr. 3. melléklete helyébe a 3. melléklet lép.

(4) A Kr. 4. melléklete helyébe a 4. melléklet lép.

(5) A Kr. 5. melléklete helyébe az 5. melléklet lép.

(6) A Kr. 6. melléklete helyébe a 6. melléklet lép.

(7) A Kr. 7. melléklete helyébe a 7. melléklet lép.

(8) A Kr. 8. melléklete helyébe a 8. melléklet lép.

**4. §**

Ez a rendelet a kihirdetését követő napon lép hatályba.

*Mellékletek a jegyzőkönyvhöz csatolva.*

**7. napirend**

ESZKÖZ SELEJTEZÉSE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pénzügyi osztályvezető

**Domonyi László polgármester** az előterjesztés szóbeli ismertetésére felkérte **Molnár Éva pénzügyi osztályvezetőt.**

**Molnár Éva pénzügyi osztályvezető** elmondta, hogy az Önkormányzat és az irányítása alá tartozó költségvetési szerveknél amennyiben selejtezés szükséges a Kiskőrösi Polgármesteri Hivatal selejtezési és hasznosítási szabályzata tartalmazza a selejtezés szabályait. A selejtezésnél mindig az eszköz eredeti beszerzési értéke az irányadó, értékhatártól függ, hogy a polgármester, a pénzügyi bizottság vagy a képviselő-testület jogosult a selejtezésre. 1, 5 millió forint fölötti értékű eszköz selejtezésénél a képviselő-testület jogosult a selejtezésre, a János Vitéz Látogatóközpont esetében egy 2015. évben beszerzett projektor selejtezése szükséges, melynek az akkori beszerzési értéke 4,9 millió forint volt.

**Kissné Aszódi Daniella,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**41/2025. sz. Képv. test. hat.**

Eszköz selejtezése

**HATÁROZAT**

A Képviselő-testület

1. egyetért a János Vitéz Látogatóközpont Vivitek DU6871 típus projektor (SA0100549 leltári szám, aktiválás kelte: 2015.12.30. bruttó érték: 4,9 millió Ft) selejtezésével,

2. felhatalmazza a polgármestert, hogy intézkedjen a selejtezés végrehajtásáról.

**Felelős:** polgármester

**Határidő:** 2025. május 15.

**8. napirend**

Ingó vagyon ingyenes tulajdonba vétele

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pénzügyi osztályvezető

**Domonyi László polgármester** az előterjesztés szóbeli ismertetésére felkérte **Molnár Éva pénzügyi osztályvezetőt.**

**Molnár Éva pénzügyi osztályvezető** elmondta, hogy a Kiskőrösi Petőfi Birkózó Klub Egyesületének elnöke jelezte, hogy meg kívánja szüntetni az egyesületet. Vannak olyan eszközök a Küzdősportok házában, melyek az egyesület tulajdonában vannak, ezeket szeretnék ingyenesen átadni Kiskőrös Város Önkormányzatának. Az eszköz felajánlás elfogadásáról a képviselő-testületnek kell dönteni.

**Kissné Aszódi Daniella,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**42/2025. sz. Képv. test. hat.**

Ingó vagyon ingyenes tulajdonba vétele

**HATÁROZAT**

A Képviselő-testület

1. egyetért a Kiskőrösi Petőfi Birkózó Klub Egyesülettől eszközök ingyenes tulajdonba vételével,
2. felhatalmazza a polgármestert a határozat mellékletét képező ingyenes tulajdonba vételről szóló megállapodás aláírására.

**Felelős:** polgármester

**Határidő:** 2025. május 15.

*Melléklet a 42/2025. sz. képv. test. határozathoz*

 

**KISKŐRÖS VÁROS ÖNKORMÁNYZATA**

6200 Kiskőrös, Petőfi Sándor tér 1.

**Ügyiratszám: 236-57/2025. Tárgy: megállapodás**

**Ügyintéző: Molnár Éva Hivatkozási szám: -**

 **Főtanácsos Melléklet: -**

Ingyenes tulajdonba vételről szóló megállapodás

amely létrejött egyrészről **Kiskőrös Város Önkormányzata** (továbbiakban: Önkormányzat) 6200 Kiskőrös, Petőfi Sándor tér 1., adószám: 15724784-2-03, képviseli: Domonyi László Mihály polgármester),

másrészről **Kiskőrösi Petőfi Birkózó Klub Egyesület** (6200. Kiskőrös, Thököly utca 15. képviseli: Cseh-Szakál Olivér elnök) (továbbiakban: Klub) (továbbiakban együttesen: Felek)

között az alulírott helyen és napon, az alábbi feltételek szerint:

1. A Klub az alábbi eszközöket az Önkormányzat részére ingyenesen (térítés nélkül, visszaadási kötelezettség nélkül) tulajdonba adja:

|  |  |  |  |
| --- | --- | --- | --- |
| Megnevezés  | Bekerülési érték (Ft) | ÉCS (Ft) | Nettó érték (Ft) |
| Birkózó szőnyeg+takaró | 518 160 | 518 160 | 0 |
| Birkózó szőnyeg | 162 000 | 162 000 | 0 |
| Bordásfal 2 szakaszos | 234 000 | 234 000 | 0 |
| Birkózószőnyeg ponyva | 321 000 | 321 000 | 0 |

1. 2025. május 15. naptól az Önkormányzat kötelezettsége az 1. pont szerinti eszközök fenntartása, balesetmentes működtetése, felújítása, tisztántartása, az Önkormányzat felel az esetleges károkért.
2. Jelen szerződésben nem szabályozott kérdésekben a Ptk*.* az irányadó.

5. A Felek jelen szerződésből eredő jogviták esetén a hatáskörtől függően a Kiskőrösi Járásbíróság kizárólagos illetékességét kötik ki.

Jelen megállapodás a Felek elolvasták, közösen értelmezték és mint akaratukban mindenben megegyezőt írták alá.

Kiskőrös, 2025. ……………..

 Domonyi László Mihály Cseh-Szakál Olivér

 polgármester elnök

**9. napirend**

KISKŐRÖS VÁROS ÖNKORMÁNYZATÁNAK 2025-2029. ÉVEKRE SZÓLÓ GAZDASÁGI PROGRAMJA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Jegyző

**Domonyi László polgármester** az előterjesztés szóbeli ismertetésére felkérte **dr. Turán Csaba jegyzőt.**

**dr. Turán Csaba jegyző** elmondta, hogy Magyarország helyi önkormányzatairól szóló törvény kötelezi a Képviselő-testületet arra, hogy hosszútávú fejlesztési elképzeléseit gazdasági programban rögzítse, mely a képviselő-testület megbízatásának időtartamára szól, 2029. évig tartó városfejlesztés és a közszolgáltatások szervezésének fő irányát, az Önkormányzat ezzel kapcsolatos célkitűzéseit határozza meg. Fontos megemlíteni, hogy maga a program keretszabályozás jellegű, a benne foglaltak megvalósítása nagyban függ az Önkormányzat külső környezetétől, az Önkormányzat finanszírozási rendszerének alakulásától. Nagyon fontos, hogy Kiskőrös város, a térség fejlődjön és maradéktalanul betöltse a járásszékhely település központi szerepét. A gazdasági programban kiemelt helyet kaptak a közlekedési infrastruktúra fejlesztések, a pályázatok, valamint a jövőbeni elképzelések.

**Kissné Aszódi Daniella,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Domonyi László polgármester** elmondta, hogy elindult egy folyamat, mely Kiskőrös vízmegtartó programja, ehhez segítséget kértek az Országos Vízügyi Hatóságtól, akik nagyon segítőkészek. Egy egyedi, sajátos vízmegtartó program elkészítésén dolgoznak, beszintezésre kerül Kiskőrös külterülete és belterülete, a földrajzi adottságoknak köszönhetően lehetőség van arra, hogy a csapadékvíz elvezetés jól működjön a kiépített csatornarendszerek felhasználásával. A belvízelvezető csatornarendszer teljes szintezése jövő hétre elkészül, mely még pontosabb adatokat ad majd meg. A cél egy olyan rendszer kidolgozása, mely lehetőséget ad arra, hogy Kiskőrös város területéről kifolyó csapadékvíz és a szennyvíztelep által termelt napi víz ne folyjon le a Dunavölgyi főcsatornába, hanem ezeket a vizeket tárolják és ezzel Kiskőrös külterületi vízszintjét emelni tudják. Mindenkit kért, hogy tudatos vízmegtartásra törekedjenek.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**43/2025. sz. Képv. test. hat.**

Kiskőrös Város Önkormányzatának 2025-2029. évekre szóló Gazdasági programja

**HATÁROZAT**

Kiskőrös Város Képviselő-testülete az Önkormányzat 2025-2029. évekre szóló gazdasági programját a határozat mellékletében foglaltak szerint fogadja el.

**Felelős:** polgármester

**Határidő:** folyamatos

*Melléklet a jegyzőkönyvhöz csatolva.*

**10. napirend**

SZOCIÁLIS SZOLGÁLTATÁSTERVEZÉSI KONCEPCIÓ

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Közigazgatási osztályvezető

**Domonyi László polgármester** az előterjesztés szóbeli ismertetésére felkérte **Aszódiné Nedró Éva közigazgatási osztályvezetőt.**

**Aszódiné Nedró Éva közigazgatási osztályvezető** elmondta, hogy a szociális igazgatásról és a szociális ellátásokról szóló törvény szerint a településen élő szociálisan rászorult személyek részére biztosítandó szolgáltatási feladatok meghatározása érdekében a települési önkormányzatnak szociális szolgáltatástervezési koncepciót kell készítenie. A szolgáltatástervezési koncepció tartalmát a személyes gondoskodást nyújtó szociális intézmények szakmai feladatairól és működésük feltételeiről szóló rendelet határozza meg. A koncepció tartalmazza a lakosságszám alakulását, a korösszetételt, az ellátási kötelezettség teljesítésének helyzetét, az ütemtervet a szolgáltatások biztosításáról, az esetleges együttműködés kereteit, az egyes ellátotti csoportok, így az idősek, fogyatékos személyek, hajléktalanok, pszichiátriai betegek, szenvedélybetegek sajátosságaihoz kapcsolódóan a speciális ellátási formát, a szolgáltatások biztosításának a szükségességét. Kiskőrös Város Önkormányzata a szociális törvényben rögzítetteknek megfelelően pénzbeli ellátások és természetben nyújtott szociális ellátások keretében települési támogatást, köztemetést, a személyes gondoskodás keretében étkeztetést, házi segítségnyújtást, családsegítést és gyermekjóléti szolgáltatást, idősek nappali ellátását, fogyatékos személyek nappali ellátását, pszichiátriai szenvedélybetegek nappali ellátását, mint kötelező feladatokat biztosítja. Ezenkívül önként vállalt feladatként pénzbeli támogatást nyújt a hátrányos helyzetű, szociálisan rászoruló fiatalok számára a felsőoktatásban való részvétel támogatására alapított Bursa Hungarica felsőoktatási önkormányzati ösztöndíjrendszer keretében. A személyes gondoskodás keretében ápolást, gondozást nyújtó intézményt, idősek otthonát tart fent. Kiskőrös város önkormányzati fenntartású bentlakásos intézményen kívül még két bentlakásos intézmény működik, a Magyarországi Baptista Egyház és a Kiskőrösi Evangélikus Egyházközség által fenntartott bentlakásos intézmények. A szociális alapszolgáltatások körét bővíti, hogy a Magyarországi Baptista Egyház Filadelfia Integrált Szociális Intézmény tanyagondnoki szolgáltatást, a Sorsfordító Szolgáltató Központ Sorsok Háza Szociális Intézmény szenvedélybetegek, pszichiátriai betegek és fogyatékos személyek részére támogatott lakhatást, pszichiátriai betegek részére közösségi alapellátást is biztosít. Kiskőrösön az egyes ellátotti csoportok 19 fajta ellátást, illetve szolgáltatást tudnak szociális rászorultságuknak megfelelően igénybe venni.

**Kissné Aszódi Daniella,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**44/2025. sz. Képv. test. hat.**

Szociális szolgáltatástervezési koncepció

**HATÁROZAT**

A Képviselő-testület a határozat melléklete szerint Kiskőrös Város Önkormányzata 2025-2030. évekre vonatkozó szociális szolgáltatástervezési koncepcióját elfogadja.

**Felelős:** polgármester

**Határidő:** azonnal

*Melléklet a jegyzőkönyvhöz csatolva.*

**11. napirend**

KISKŐRÖS VÁROS ÖNKORMÁNYZATA TÖRZSKÖNYVI NYILVÁNTARTÁSÁNAK MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményirányítási menedzser

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**dr. Nagy Gabriella aljegyző** elmondta, hogy 9 napirendi ponton keresztül valamennyi önkormányzati intézményt és az önkormányzatot érintően törzskönyvi nyilvántartások, illetve az alapító okiratok módosítására kerül majd sor. Az alapító okirat a költségvetési szerv létesítő okirata, mely a legfontosabb adatait tartalmazza, mely alapadatok alapján a törzskönyvi nyilvántartást a Magyar Államkincstár vezeti. Technikai jellegű módosítások lesznek, melyeket Európai uniós vagy hazai jogszabály módosítások tették szükségessé. Ilyen az egyes intézmények fő tevékenységeinek államháztartási szakágazati besorolásának módosítása, számos intézménynél a napelemek felszerelése miatt a TEÁOR módosítások, illetve az óvodáknál a székhelytől eltérő feladatellátási helyeket is rögzíteni szükséges az alapító okiratokban, illetve a törzskönyvi nyilvántartásokban.

**Kissné Aszódi Daniella,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**45/2025. sz. Képv. test. hat.**

Kiskőrös Város Önkormányzata törzskönyvi nyilvántartásának módosítása

**HATÁROZAT**

Kiskőrös Város Képviselő-testülete

1. egyetért azzal, hogy a Kiskőrös Város Önkormányzata Törzskönyvi nyilvántartásába a 3512 - Villamosenergia-termelés megújuló forrásból (megújuló forrásból, pl. gáznemű bioüzemanyagból, vízenergiából, szárazföldi és tengeri szélenergiából, fotovoltaikus és termikus napenergiából, geotermikus, valamint árapály-, hullám- és óceánenergiából villamos energiát termelő létesítmények üzemeltetése) TEÁOR’25 kód felvételre kerüljön.
2. felhatalmazza a polgármestert, hogy az Intézmény törzskönyvi nyilvántartásának módosítását -változásbejelentési kérelem keretében - kezdeményezze a Magyar Államkincstárnál.

**Felelős:** polgármester

**Határidő:** 2025.07.01.

**12. napirend**

KISKŐRÖSI POLGÁRMESTERI HIVATAL TÖRZSKÖNYVI NYILVÁNTARTÁSÁNAK MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményirányítási menedzser

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**dr. Nagy Gabriella aljegyző** az előző napirendi ponthoz hasonlóan elmondta, hogy az alapító okirat a költségvetési szerv létesítő okirata, mely a legfontosabb adatait tartalmazza, mely alapadatok alapján a törzskönyvi nyilvántartást a Magyar Államkincstár vezeti. A technikai jellegű módosításokat Európai uniós vagy hazai jogszabály módosítások tették szükségessé. Ilyen az egyes intézmények fő tevékenységeinek államháztartási szakágazati besorolásának módosítása, számos intézménynél a napelemek felszerelése miatt a TEÁOR módosítások, illetve az óvodáknál a székhelytől eltérő feladatellátási helyeket is rögzíteni szükséges az alapító okiratokban, illetve a törzskönyvi nyilvántartásokban. Jelen előterjesztésben a Kiskőrösi Polgármesteri Hivatal törzskönyvi nyilvántartásának módosítására kerül sor.

**Kissné Aszódi Daniella,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**46/2025. sz. Képv. test. hat.**

Kiskőrösi Polgármesteri Hivatal törzskönyvi nyilvántartásának módosítása

**HATÁROZAT**

Kiskőrös Város Képviselő-testülete

1. felhatalmazza a polgármestert, hogy a Kiskőrösi Polgármesteri Hivatal törzskönyvi nyilvántartásának módosítását -változásbejelentési kérelem keretében - kezdeményezze a Magyar Államkincstárnál.

**Felelős:** polgármester

**Határidő:** 2025.07.01.

**13. napirend**

PETŐFI SÁNDOR VÁROSI KÖNYVTÁR ALAPÍTÓ OKIRATÁNAK MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményirányítási menedzser

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**dr. Nagy Gabriella aljegyző** az előző napirendi ponthoz hasonlóan elmondta, hogy az alapító okirat a költségvetési szerv létesítő okirata, mely a legfontosabb adatait tartalmazza, mely alapadatok alapján a törzskönyvi nyilvántartást a Magyar Államkincstár vezeti. A technikai jellegű módosításokat Európai uniós vagy hazai jogszabály módosítások tették szükségessé. Ilyen az egyes intézmények fő tevékenységeinek államháztartási szakágazati besorolásának módosítása, számos intézménynél a napelemek felszerelése miatt a TEÁOR módosítások, illetve az óvodáknál a székhelytől eltérő feladatellátási helyeket is rögzíteni szükséges az alapító okiratokban, illetve a törzskönyvi nyilvántartásokban. Jelen előterjesztésben a Petőfi Sándor Városi Könyvtár alapító okiratának módosítására kerül sor.

**Kissné Aszódi Daniella,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**47/2025. sz. Képv. test. hat.**

Petőfi Sándor Városi Könyvtár alapító okiratának módosítása

**HATÁROZAT**

A Képviselő-testület

1. A Petőfi Sándor Városi Könyvtár alapító okiratát a határozat 1. melléklete szerinti tartalommal módosítja.
2. felhatalmazza a polgármestert a határozat 1. mellékletét képező módosító okirat és a határozat 2. mellékletét képező módosításokkal egységes szerkezetbe foglalt alapító okirat aláírására.

**Felelős:** polgármester

**Határidő:** azonnal

1. *melléklet a 47/2025. sz. képv. test. határozathoz*

Okirat száma: 11677-2/2025

Módosító okirat

**Petőfi Sándor Városi Könyvtár a Kiskőrös Város Önkormányzatának Képviselő-testülete által 2023. május 31. napján kiadott 3932-3/2023 számú alapító okiratának az államháztartásról szóló 2011. évi CXCV. törvény 8/A. §-a alapján – Kiskőrös Város Önkormányzata Képviselő – testületének …………../ 2025. számú határozatára figyelemmel –a következők szerint módosítom:**

1. **Az alapító okirat 4.2. alpontjába foglalt táblázat a következő**
	1. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|   | szakágazat száma  | szakágazat megnevezése  |
| 1  | 911100 | Könyvtári tevékenység  |

Jelen módosító okiratot a törzskönyvi nyilvántartásba történő bejegyzés napjától 2025. április 30. napjától kell alkalmazni.

Kelt: Kiskőrös, 2025. április 30.

P.H.

»aláírás«

1. *melléklet a 47/2025. sz. képv. test. határozathoz*

11677-3/2025

Alapító okirat
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a(z) Petőfi Sándor Városi Könyvtár alapító okiratát a következők szerint adom ki:**

1. **A költségvetési szerv megnevezése, székhelye, telephelye**
	1. A költségvetési szerv
		1. megnevezése: Petőfi Sándor Városi Könyvtár
	2. A költségvetési szerv
		1. székhelye: 6200 Kiskőrös, Petőfi tér 4/B 1.2.2. telephelye(i):

|  |  |  |
| --- | --- | --- |
|   | telephely megnevezése  | telephely címe  |
| 1  | Zsinagóga  | 6200 Kiskőrös, Petőfi Sándor út 3.  |

## 2. A költségvetési szerv

**alapításával és megszűnésével összefüggő rendelkezések**

2.1. A költségvetési szerv alapításának dátuma:2003.10.01.

2.2. A költségvetési szerv alapítására, átalakítására, megszüntetésére jogosult szerv 2.2.1. megnevezése: Kiskőrös Város Önkormányzata 2.2.2. székhelye: 6200 Kiskőrös, Petőfi tér 1.

## 3. A költségvetési szerv irányítása, felügyelete

3.1. A költségvetési szerv irányító szervének

3.1.1. megnevezése: Kiskőrös Város Önkormányzata

3.1.2. székhelye: 6200 Kiskőrös, Petőfi tér 1.

3.2. A költségvetési szerv fenntartójának

3.2.1. megnevezése: Kiskőrös Város Önkormányzata

3.2.2. székhelye: 6200 Kiskőrös, Petőfi tér 1.

## 4. A költségvetési szerv tevékenysége

4.1. A költségvetési szerv közfeladata:

A muzeális intézményekről, a nyilvános könyvtári ellátásról és a közművelődésről szóló 1997. évi CXL törvény alapján nyilvános könyvtár feladatok ellátása.

4.2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|   | szakágazat száma  | szakágazat megnevezése  |
| 1  | 911100  | Könyvtári tevékenység  |

4.3. A költségvetési szerv alaptevékenysége:

A Petőfi Sándor Városi Könyvtár ellátja a muzeális intézményekről, a nyilvános könyvtári ellátásról és közművelődésről szóló 1997. évi CXL. törvényben és a vonatkozó egyéb jogszabályokban a számára meghatározott feladatokat.

4.4. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|   | kormányzati funkciószám  | kormányzati funkció megnevezése  |
| 1  | 041233  | Hosszabb időtartamú közfoglalkoztatás  |
| 2  | 082042  | Könyvtári állomány gyarapítása, nyilvántartása  |
| 3  | 082043  | Könyvtári állomány feltárása, megőrzése, védelme  |
| 4  | 082044  | Könyvtári szolgáltatások  |
| 5  | 082091  | Közművelődés – közösségi és társadalmi részvétel fejlesztése  |
| 6  | 083020  | Könyvkiadás  |
| 7  | 083030  | Egyéb kiadói tevékenység  |

4.5. A költségvetési szerv illetékessége, működési területe:

Kiskőrös Városban az alapító okiratban meghatározott feladatok ellátása.

## 5. A költségvetési szerv szervezete és működése

5.1. A költségvetési szerv vezetőjének megbízási rendje:

Vezetője az igazgató, akit a Képviselő-testület nevez ki és ment fel, az egyéb munkáltatói jogokat a polgármester gyakorolja felette, a kinevezés határozott időre, 5 évre szól, melyet pályázat kiírása előzi meg. A kinevezéshez nem szükséges miniszter egyetértése. Foglalkoztatási jogviszonyára a munka törvénykönyvéről szóló 2012. évi I. törvény vonatkozik.

5.2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|   | foglalkoztatási jogviszony  | jogviszonyt szabályozó jogszabály  |
| 1  | munkaviszony  | A munka törvénykönyvéről szóló 2012. évi I. törvény  |
| 2  | megbízási jogviszony  | A polgári törvénykönyvről szóló 2013. évi V. törvény  |

1. **Záró rendelkezés**
2. Az államháztartásról szóló törvény végrehajtásáról szóló 368/2011. (XII. 31.) Korm. rendelet 5. § (4) bekezdése alapján a Magyar Államkincstár nevében igazolom, hogy jelen alapító okirat módosításokkal egységes szerkezetbe foglalt szövege megfelel az alapító okiratnak a PETŐFI SÁNDOR VÁROSI KÖNYVTÁR 2025. április 30. napján kelt, 2025. április 30. napjától alkalmazandó 11677-2/2025. okiratszámú módosító okirattal végrehajtott módosítása szerinti tartalmának.

Jelen alapító okiratot a törzskönyvi nyilvántartásba történő bejegyzés napjától 2025. április 30. napjától kell alkalmazni.

Kelt: Kiskőrös, 2025. április 30.

P.H.

»aláírás«

**14. napirend**

PETŐFI SÁNDOR VÁROSI KÖNYVTÁR TÖRZSKÖNYVI NYILVÁNTARTÁSÁNAK MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményirányítási menedzser

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**dr. Nagy Gabriella aljegyző** az előző napirendi ponthoz hasonlóan elmondta, hogy az alapító okirat a költségvetési szerv létesítő okirata, mely a legfontosabb adatait tartalmazza, mely alapadatok alapján a törzskönyvi nyilvántartást a Magyar Államkincstár vezeti. A technikai jellegű módosításokat Európai uniós vagy hazai jogszabály módosítások tették szükségessé. Ilyen az egyes intézmények fő tevékenységeinek államháztartási szakágazati besorolásának módosítása, számos intézménynél a napelemek felszerelése miatt a TEÁOR módosítások, illetve az óvodáknál a székhelytől eltérő feladatellátási helyeket is rögzíteni szükséges az alapító okiratokban, illetve a törzskönyvi nyilvántartásokban. Jelen előterjesztésben a Petőfi Sándor Városi Könyvtár törzskönyvi nyilvántartásának módosítására kerül sor.

**Kissné Aszódi Daniella,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**48/2025. sz. Képv. test. hat.**

Petőfi Sándor Könyvtár törzskönyvi nyilvántartásának módosítása

**HATÁROZAT**

Kiskőrös Város Képviselő-testülete

1. felhatalmazza a polgármestert, hogy a Petőfi Sándor Városi Könyvtár törzskönyvi nyilvántartásának módosítását -változásbejelentési kérelem keretében - kezdeményezze a Magyar Államkincstárnál.

**Felelős:** polgármester

**Határidő:** 2025.07.01.

**15. napirend**

PETŐFI SZÜLŐHÁZ ÉS EMLÉKMÚZEUM ALAPÍTÓ OKIRATÁNAK MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményirányítási menedzser

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**dr. Nagy Gabriella aljegyző** az előző napirendi ponthoz hasonlóan elmondta, hogy az alapító okirat a költségvetési szerv létesítő okirata, mely a legfontosabb adatait tartalmazza, mely alapadatok alapján a törzskönyvi nyilvántartást a Magyar Államkincstár vezeti. A technikai jellegű módosításokat Európai uniós vagy hazai jogszabály módosítások tették szükségessé. Ilyen az egyes intézmények fő tevékenységeinek államháztartási szakágazati besorolásának módosítása, számos intézménynél a napelemek felszerelése miatt a TEÁOR módosítások, illetve az óvodáknál a székhelytől eltérő feladatellátási helyeket is rögzíteni szükséges az alapító okiratokban, illetve a törzskönyvi nyilvántartásokban. Jelen előterjesztésben a Petőfi Szülőház és Emlékmúzeum alapító okiratának módosítására kerül sor.

**Kissné Aszódi Daniella,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**49/2025. sz. Képv. test. hat.**

Petőfi Szülőház és Emlékmúzeum alapító okiratának módosítása

**HATÁROZAT**

A Képviselő-testület

1. A Petőfi Szülőház és Emlékmúzeum alapító okiratát a határozat 1. melléklete szerinti tartalommal módosítja.
2. felhatalmazza a polgármestert a határozat 1. mellékletét képező módosító okirat és a határozat 2. mellékletét képező módosításokkal egységes szerkezetbe foglalt alapító okirat aláírására.

**Felelős:** polgármester

**Határidő:** azonnal

1. *Melléklet a 49/2025. sz. képv. test. határozathoz*

Okirat száma: 11673-2/2025

Módosító okirat

**Petőfi Szülőház és Emlékmúzeum a Kiskőrös Város Önkormányzatának Képviselő-testülete által 2023. június 02. napján kiadott 3933-4/2023 számú alapító okiratának az államháztartásról szóló 2011. évi CXCV. törvény 8/A. §-a alapján – Kiskőrös Város Önkormányzata Képviselő – testületének …………../ 2025. számú határozatára figyelemmel –a következők szerint módosítom:**

1. **Az alapító okirat 4.2. alpontjába foglalt táblázat a következő**
	1. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|   | szakágazat száma  | szakágazat megnevezése  |
| 1  | 912100 | Múzeumi, gyűjteményi tevékenység |

Jelen módosító okiratot a törzskönyvi nyilvántartásba történő bejegyzés napjától 2025. április 30. napjától kell alkalmazni.

Kelt: Kiskőrös, 2025. április 30.

P.H.

»aláírás«

1. *Melléklet a 49/2025. sz. képv. test. határozathoz*

Okirat száma:11673-3/2025

Alapító okirat
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a(z) Petőfi Szülőház és Emlékmúzeum alapító okiratát a következők szerint adom ki:**

1. **A költségvetési szerv
megnevezése, székhelye, telephelye**

1.1. A költségvetési szerv

1.1.1. megnevezése: Petőfi Szülőház és Emlékmúzeum

1.2. A költségvetési szerv

1.2.1. székhelye:6200 Kiskőrös, Petőfi Sándor tér 5.

1.2.2. telephelye(i):

|  |  |  |
| --- | --- | --- |
|   | telephely megnevezése  | telephely címe  |
| 1  | Szlovák Tájház  | 6200 Kiskőrös, Szent István utca 23.  |
| 2  | Raktár és Irodaépület  | 6200 Kiskőrös, Luther tér 1.  |
| 3  | Petőfi Szülőház és Emlékmúzeum János Vitéz Látogatóközpontja  | 1. kőrös, Martini utca 6.
 |

## 2. A költségvetési szerv alapításával és megszűnésével összefüggő rendelkezések

2.1. A költségvetési szerv alapításának dátuma: 1998.01.01.

2.2. A költségvetési szerv alapítására, átalakítására, megszüntetésére jogosult szerv

2.2.1. megnevezése:Kiskőrös Város Önkormányzata

2.2.2. székhelye: 6200 Kiskőrös, Petőfi Sándor tér 1.

## 3. A költségvetési szerv irányítása, felügyelete

3.1. A költségvetési szerv irányító szervének

3.1.1. megnevezése: Kiskőrös Város Önkormányzata

3.1.2. székhelye: 6200 Kiskőrös, Petőfi Sándor tér 1.

3.2. A költségvetési szerv fenntartójának

3.2.1. megnevezése: Kiskőrös Város Önkormányzata

3.2.2. székhelye: 6200 Kiskőrös, Petőfi tér 1.

## 4. A költségvetési szerv tevékenysége

4.1. A költségvetési szerv közfeladata A muzeális intézményekről, a nyilvános könyvtári ellátásokról és közművelődésről szóló 1997. évi CXL. törvény alapján múzeumi tevékenység ellátása.

4.2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|   | szakágazat száma  | szakágazat megnevezése  |
| 1  | 912100 | Múzeumi, gyűjteményi tevékenység  |

4.3. A költségvetési szerv alaptevékenysége:A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 37/A. §, 42. §, 46.§-a alapján gondoskodik a kulturális javak meghatározott anyagának folyamatos gyűjtéséről, nyilvántartásáról, megőrzéséről, és állományvédelméről, tudományos feldolgozásáról és publikálásáról, kutathatóságáról, valamint kiállításokon és más módon történő bemutatásáról, közművelődési és közgyűjteményi feladatok ellátásáról.

4.4. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|   | kormányzati funkciószám  | kormányzati funkció megnevezése  |
| 1  | 041233  | Hosszabb időtartamú közfoglalkoztatás  |
| 2  | 082061  | Múzeumi gyűjteményi tevékenység  |
| 3  | 082062  | Múzeumi tudományos feldolgozó és publikációs tevékenység  |
| 4  | 082063  | Múzeumi kiállítási tevékenység  |
| 5  | 082064  | Múzeumi közművelődési, közönségkapcsolati tevékenység  |
| 6  | 082092  | Közművelődés - hagyományos közösségi kulturális értékek gondozása  |

4.5. A költségvetési szerv illetékessége, működési területe: Kiskőrös Városban az alapító okiratban meghatározott feladatok ellátása

## 5. A költségvetési szerv szervezete és működése

5.1. A költségvetési szerv vezetőjének megbízási rendje:

Vezetője az igazgató, akit a Képviselő-testület nevez ki, és ment fel, az egyéb munkáltatói jogokat a polgármester gyakorolja felette, a kinevezés határozott időre, 5 évre szól, melyet pályázat kiírása előzi meg. A kinevezéshez nem szükséges miniszter egyetértése. Foglalkoztatási jogviszonyára a munka törvénykönyvéről szóló 2012. évi I. törvény vonatkozik.

5.2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|   | foglalkoztatási jogviszony  | jogviszonyt szabályozó jogszabály  |
| 1  | Munkaviszony  | A munka törvénykönyvéről szóló 2012. évi I. törvény   |
| 2  | Megbízási jogviszony  | A polgári törvénykönyvről szóló 2013. évi V. törvény   |

1. **Záró rendelkezés**
2. Az államháztartásról szóló törvény végrehajtásáról szóló 368/2011. (XII. 31.) Korm. rendelet 5. § (4) bekezdése alapján a Magyar Államkincstár nevében igazolom, hogy jelen alapító okirat módosításokkal egységes szerkezetbe foglalt szövege megfelel az alapító okiratnak a PETŐFI SZÜLŐHÁZ ÉS EMLÉKMÚZEUM 2025. április 30. napján kelt, 2025. április 30. napjától alkalmazandó 11673-2/2025. okiratszámú módosító okirattal végrehajtott módosítása szerinti tartalmának.

Jelen alapító okiratot a törzskönyvi nyilvántartásba történő bejegyzés napjától 2025. április 30. napjától kell alkalmazni.

Kelt: Kiskőrös, 2025. április 30.

P.H.

»aláírás«

**16. napirend**

PETŐFI SZÜLŐHÁZ ÉS EMLÉKMÚZEUM TÖRZSKÖNYVI NYILVÁNTARTÁSÁNAK MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményirányítási menedzser

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**dr. Nagy Gabriella aljegyző** az előző napirendi ponthoz hasonlóan elmondta, hogy az alapító okirat a költségvetési szerv létesítő okirata, mely a legfontosabb adatait tartalmazza, mely alapadatok alapján a törzskönyvi nyilvántartást a Magyar Államkincstár vezeti. A technikai jellegű módosításokat Európai uniós vagy hazai jogszabály módosítások tették szükségessé. Ilyen az egyes intézmények fő tevékenységeinek államháztartási szakágazati besorolásának módosítása, számos intézménynél a napelemek felszerelése miatt a TEÁOR módosítások, illetve az óvodáknál a székhelytől eltérő feladatellátási helyeket is rögzíteni szükséges az alapító okiratokban, illetve a törzskönyvi nyilvántartásokban. Jelen előterjesztésben a Petőfi Szülőház és Emlékmúzeum törzskönyvi nyilvántartásának módosítására kerül sor.

**Kissné Aszódi Daniella,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**50/2025. sz. Képv. test. hat.**

Petőfi Szülőház és Emlékmúzeum törzskönyvi nyilvántartásának módosítása

**HATÁROZAT**

Kiskőrös Város Képviselő-testülete

1. felhatalmazza a polgármestert, hogy a Petőfi Szülőház és Emlékmúzeum törzskönyvi nyilvántartásának módosítását -változásbejelentési kérelem keretében - kezdeményezze a Magyar Államkincstárnál.

**Felelős:** polgármester

**Határidő:** 2025.07.01.

**17. napirend**

EGÉSZSÉGÜGYI, GYERMEKJÓLÉTI ÉS SZOCIÁLIS INTÉZMÉNY TÖRZSKÖNYVI NYILVÁNTARTÁSÁNAK MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményirányítási menedzser

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**dr. Nagy Gabriella aljegyző** az előző napirendi ponthoz hasonlóan elmondta, hogy az alapító okirat a költségvetési szerv létesítő okirata, mely a legfontosabb adatait tartalmazza, mely alapadatok alapján a törzskönyvi nyilvántartást a Magyar Államkincstár vezeti. A technikai jellegű módosításokat Európai uniós vagy hazai jogszabály módosítások tették szükségessé. Ilyen az egyes intézmények fő tevékenységeinek államháztartási szakágazati besorolásának módosítása, számos intézménynél a napelemek felszerelése miatt a TEÁOR módosítások, illetve az óvodáknál a székhelytől eltérő feladatellátási helyeket is rögzíteni szükséges az alapító okiratokban, illetve a törzskönyvi nyilvántartásokban. Jelen előterjesztésben az Egészségügyi, Gyermekjóléti és Szociális Intézmény törzskönyvi nyilvántartásának módosítására kerül sor.

**Kissné Aszódi Daniella,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**51/2025. sz. Képv. test. hat.**

Egészségügyi, Gyermekjóléti és Szociális Intézmény törzskönyvi nyilvántartásának módosítása

**HATÁROZAT**

Kiskőrös Város Képviselő-testülete

1. egyetért azzal, hogy az Egészségügyi, Gyermekjóléti és Szociális Intézmény Törzskönyvi nyilvántartásába a 3512 - Villamosenergia-termelés megújuló forrásból (megújuló forrásból, pl. gáznemű bioüzemanyagból, vízenergiából, szárazföldi és tengeri szélenergiából, fotovoltaikus és termikus napenergiából, geotermikus, valamint árapály-, hullám- és óceánenergiából villamos energiát termelő létesítmények üzemeltetése) TEÁOR’25 kód felvételre kerüljön.
2. felhatalmazza a polgármestert, hogy az Intézmény törzskönyvi nyilvántartásának módosítását -változásbejelentési kérelem keretében - kezdeményezze a Magyar Államkincstárnál.

**Felelős:** polgármester

**Határidő:** 2025.07.01.

**18. napirend**

KISKŐRÖSI ÓVODÁK TÖRZSKÖNYVI NYILVÁNTARTÁSÁNAK MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményirányítási menedzser

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**dr. Nagy Gabriella aljegyző** az előző napirendi ponthoz hasonlóan elmondta, hogy az alapító okirat a költségvetési szerv létesítő okirata, mely a legfontosabb adatait tartalmazza, mely alapadatok alapján a törzskönyvi nyilvántartást a Magyar Államkincstár vezeti. A technikai jellegű módosításokat Európai uniós vagy hazai jogszabály módosítások tették szükségessé. Ilyen az egyes intézmények fő tevékenységeinek államháztartási szakágazati besorolásának módosítása, számos intézménynél a napelemek felszerelése miatt a TEÁOR módosítások, illetve az óvodáknál a székhelytől eltérő feladatellátási helyeket is rögzíteni szükséges az alapító okiratokban, illetve a törzskönyvi nyilvántartásokban. Jelen előterjesztésben a Kiskőrösi Óvodák törzskönyvi nyilvántartásának módosítására kerül sor.

**Kissné Aszódi Daniella,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**52/2025. sz. Képv. test. hat.**

Kiskőrösi Óvodák törzskönyvi nyilvántartásának módosítása

**HATÁROZAT**

Kiskőrös Város Képviselő-testülete

1. egyetért azzal, hogy a Kiskőrösi Óvodák Törzskönyvi nyilvántartásába a 3512 - Villamosenergia-termelés megújuló forrásból (megújuló forrásból, pl. gáznemű bioüzemanyagból, vízenergiából, szárazföldi és tengeri szélenergiából, fotovoltaikus és termikus napenergiából, geotermikus, valamint árapály-, hullám- és óceánenergiából villamos energiát termelő létesítmények üzemeltetése) TEÁOR’25 kód felvételre kerüljön.
2. felhatalmazza a polgármestert, hogy az Intézmény törzskönyvi nyilvántartásának módosítását -változásbejelentési kérelem keretében - kezdeményezze a Magyar Államkincstárnál.

**Felelős:** polgármester

**Határidő:** 2025.07.01.

**19. napirend**

KISKŐRÖSI ÓVODÁK alapító okiratának MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményirányítási menedzser

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**dr. Nagy Gabriella aljegyző** az előző napirendi ponthoz hasonlóan elmondta, hogy az alapító okirat a költségvetési szerv létesítő okirata, mely a legfontosabb adatait tartalmazza, mely alapadatok alapján a törzskönyvi nyilvántartást a Magyar Államkincstár vezeti. A technikai jellegű módosításokat Európai uniós vagy hazai jogszabály módosítások tették szükségessé. Ilyen az egyes intézmények fő tevékenységeinek államháztartási szakágazati besorolásának módosítása, számos intézménynél a napelemek felszerelése miatt a TEÁOR módosítások, illetve az óvodáknál a székhelytől eltérő feladatellátási helyeket is rögzíteni szükséges az alapító okiratokban, illetve a törzskönyvi nyilvántartásokban. Jelen előterjesztésben a Kiskőrösi Óvodák alapító okiratának módosítására kerül sor.

**Kissné Aszódi Daniella,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**53/2025. sz. Képv. test. hat.**

Kiskőrösi Óvodák alapító okiratának módosítása

**HATÁROZAT**

A Képviselő-testület

1. A Kiskőrösi Óvodák alapító okiratát a határozat 1. melléklete szerinti tartalommal módosítja.
2. felhatalmazza a polgármestert a határozat 1. mellékletét képező módosító okirat és a határozat 2. mellékletét képező módosításokkal egységes szerkezetbe foglalt alapító okirat aláírására.

**Felelős:**  polgármester

**Határidő:** azonnal

1. *melléklet az 53/2025. sz. képv. test. határozathoz*

Okirat száma: 12664-2/2025.

Módosító okirat

**A** **Kiskőrösi Óvodák** **a** **Kiskőrös Város Önkormányzatának Képviselő-testülete által 2023.05.31. napján kiadott 3931/2023. számú alapító okiratát az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) és (3) bekezdése alapján – Kiskőrös Város Önkormányzata Képviselő-testületének …./2025 számú határozatára figyelemmel – a következők szerint módosítom:**

1. **» A köznevelési intézményre vonatkozó rendelkezések**

Az alapító okirat 6. alcíme a következő 6.2 ponttal egészül ki a további szerkezeti egységek számozásával értelemszerű megváltozásával:

6.2 A köznevelési intézmény tagintézménye(i):

|  |  |  |
| --- | --- | --- |
|  | tagintézmény megnevezése | tagintézmény címe |
| 1 | ...Batthyány Óvoda | ...6200 Kiskőrös, Batthyány utca 2. |
| 2 | ...Szűcsi Óvoda | ...6200 Kiskőrös, Rákóczi utca 144. |
| 3 | ...Erdőtelki Óvoda | ...6200 Kiskőrös, Nyárfa utca 35. |

Jelen módosító okiratot a törzskönyvi nyilvántartásba történő bejegyzés napjától kell alkalmazni.

1. *melléklet az 53/2025. sz. képv. test. határozathoz*

Okirat száma: 12664-3/2025.

Alapító okirat
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) és (3) bekezdése alapján a Kiskőrösi Óvodák alapító okiratát a következők szerint adom ki:**

1. **A költségvetési szerv
megnevezése, székhelye, telephelye**
	1. A költségvetési szerv
		1. megnevezése: Kiskőrösi Óvodák
	2. A költségvetési szerv
		1. székhelye: 6200 Kiskőrös, Kőrisfa utca 14.
		2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | Batthyány Óvoda | 6200 Kiskőrös, Batthyány utca 2. |
| 2 | Szűcsi Óvoda | 6200 Kiskőrös, Rákóczi utca 144. |
| 3 | Erdőtelki Óvoda | 6200 Kiskőrös, Nyárfa utca 35. |

1. **A költségvetési szerv
alapításával és megszűnésével összefüggő rendelkezések**
	1. A költségvetési szerv alapításának dátuma: 2013.01.01.
	2. A költségvetési szerv alapítására, átalakítására, megszüntetésére jogosult szerv
		1. megnevezése: Kiskőrös Város Önkormányzata
		2. székhelye: 6200 Kiskőrös, Petőfi Sándor tér 1.
	3. A költségvetési szerv jogelőd költségvetési szervének

|  |  |  |
| --- | --- | --- |
|  | megnevezése | székhelye |
| 1 | Kiskőrösi Többcélú Kistérségi Társulás Óvodája, Általános Iskolája, Középiskolája, Szakiskolája és Kollégiuma | 6200 Kiskőrös, Árpád u. 20. |

1. **A költségvetési szerv irányítása, felügyelete**
	1. A költségvetési szerv irányító szervének
		1. megnevezése: Kiskőrös Város Önkormányzata Képviselő-testülete
		2. székhelye: 6200 Kiskőrös, Petőfi Sándor tér 1.
	2. A költségvetési szerv fenntartójának
		1. megnevezése: Kiskőrös Város Önkormányzata
		2. székhelye: 6200 Kiskőrös, Petőfi Sándor tér 1.
2. **A költségvetési szerv tevékenysége**
	1. A költségvetési szerv közfeladata: A nemzeti köznevelésről szóló 2011. évi CXC. törvényben meghatározott feladatok.
	2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 851020 | Óvodai nevelés |

* 1. A költségvetési szerv alaptevékenysége: A nemzeti köznevelésről szóló 2011. évi CXC. törvényben meghatározott feladatok. Óvodai nevelés, ellátás, sajátos nevelési igényű gyermekek óvodai nevelésének ellátása, gyermekétkeztetés, munkahelyi étkeztetés.
	2. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 041233 | Hosszabb időtartamú közfoglalkoztatás |
| 2 | 091110 | Óvodai nevelés, ellátás szakmai feladatai |
| 3 | 091120 | Sajátos nevelési igényű gyermekek óvodai nevelésének, ellátásának szakmai feladatai |
| 4 | 091140 | Óvodai nevelés, ellátás működtetési feladatai |
| 5 | 096015 | Gyermekétkeztetés köznevelési intézményben |
| 6 | 096025 | Munkahelyi étkeztetés köznevelési intézményben |

* 1. A költségvetési szerv illetékessége, működési területe: Kiskőrös
1. **A költségvetési szerv szervezete és működése**
	1. A költségvetési szerv vezetőjének megbízási rendje: Vezetője az igazgató, akit a Képviselő-testület – pályázat alapján – legfeljebb 5 évig terjedő határozott időre bíz meg. Foglalkoztatási jogviszonyára a közalkalmazottak jogállásáról szóló 1992. évi XXXIII. törvény vonatkozik. A vezető felett az egyéb munkáltatói jogokat a polgármester gyakorolja.
	2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | Munkaviszony | A munka törvénykönyvéről szóló 2012. évi I. törvény |
| 2 | Közalkalmazotti jogviszony | A közalkalmazottak jogállásáról szóló 1992. évi XXXIII. törvény |
| 3 | Megbízási jogviszony | A polgári törvénykönyvről szóló 2013. évi V. törvény |

1. **A köznevelési intézményre vonatkozó rendelkezések**
	1. A köznevelési intézmény
		1. típusa: Óvoda
		2. alapfeladatának jogszabály szerinti megnevezése: A nemzeti köznevelésről szóló 2011. évi CXC. törvény 4. §. 14a pontjának a) alpontja alapján „óvodai nevelés”
		3. gazdálkodásával összefüggő jogosítványok: Pénzügyi gazdálkodási feladatait a Kiskőrösi Polgármesteri Hivatal (6200 Kiskőrös, Petőfi Sándor tér 1.) látja el.
	2. A köznevelési intézmény tagintézménye(i):

|  |  |  |
| --- | --- | --- |
|  | tagintézmény megnevezése | tagintézmény címe |
| 1 | ...Batthyány Óvoda | ...6200 Kiskőrös, Batthyány utca 2. |
| 2 | ...Szűcsi Óvoda | ...6200 Kiskőrös, Rákóczi utca 144. |
| 3 | ...Erdőtelki Óvoda | ...6200 Kiskőrös, Nyárfa utca 35. |

* 1. A feladatellátási helyenként felvehető maximális gyermek-, tanulólétszám:

|  |  |  |  |  |
| --- | --- | --- | --- | --- |
|  | feladatellátási hely megnevezése | alapfeladat megnevezése | munkarend megjelölése | maximális gyermek-, tanulólétszám |
| 1 | Kőrisfa Óvoda | Óvodai nevelés |  | 180 fő |
| 2 | Batthyány Óvoda | Óvodai nevelés |  | 180 fő |
| 3 | Szűcsi Óvoda | Óvodai nevelés |  | 90 fő |
| 4 | Erdőtelki Óvoda | Óvodai nevelés |  | 30 fő |

* 1. A feladatellátást szolgáló ingatlanvagyon:

|  |  |  |  |  |
| --- | --- | --- | --- | --- |
|  | ingatlan címe | ingatlan helyrajzi száma | vagyon feletti rendelkezés joga vagy a vagyon használati joga | az ingatlan funkciója, célja |
| 1 | Kőrisfa utca 14. | 3963/34 | Önkormányzati vagyon | Óvoda |
| 2 | Batthyány utca 2. | 3013 | Önkormányzati vagyon | Óvoda |
| 3 | Rákóczi utca 144. | 723 | Önkormányzati vagyon | Óvoda |
| 4 | Nyárfa utca 35. | 4526 | Önkormányzati vagyon | Óvoda |

*Domonyi László polgármester 20 perc szünetet rendelt el.*

*Ba Edit és Gmoser István képviselők távoztak a képviselő-testületi ülésről.*

**20. napirend**

A 8/2025 SZÁMÚ KÉPVISELŐ-TESTÜLETI HATÁROZAT MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens

**Domonyi László polgármester** az előterjesztés szóbeli ismertetésére felkérte **Kutyifa Sándorné Sinkovicz Csilla vagyongazdálkodási referenset.**

**Kutyifa Sándorné Sinkovicz Csilla vagyongazdálkodási referens** elmondta, hogy a Képviselő-testület a 93/2024. számú határozatával döntött arról, hogy a Kiskőrös, Pozsonyi utca 2. szám alatti ingatlan teljes területét ingyenesen használatba adja a Magyar Állam képviseletében a tulajdonosi jogokat gyakorló Magyar Nemzeti Vagyonkezelő Zrt. részére. A 8/2025. számú határozatával a szerződéses feltételeket a képviselő-testület jóvá hagyta. A jóváhagyást követően a Magyar Nemzeti Vagyonkezelő Zrt., mint tulajdonos joggyakorló jelezte, hogy a korábban jóváhagyott ingyenes használati megállapodás szerkezetét megváltoztatta és kéri a képviselő-testület által történő ismételt jóváhagyását. A megállapodás tartalmi elemei, a vállalt jogok és kötelezettségek tekintetében változás nem történt.

**Kissné Aszódi Daniella,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**54/2025. sz. Képv. test. hat.**

A 8/2025 számú képviselő-testületi határozat módosítása

**HATÁROZAT**

A Képviselő-testület egyetért a határozat jelen mellékletét képező ingyenes használati megállapodásban foglalt feltételekkel, a 8/2025. számú Képviselő-testületi határozat 1. számú melléklete helyébe jelen határozat melléklete lép.

**Felelős:** polgármester

**Határidő:** azonnal

*Melléklet a jegyzőkönyvhöz csatolva.*

**21. napirend**

AZ ÖNKORMÁNYZATI TULAJDONÚ 3328/5 HRSZ-Ú KIVETT KÖZTERÜLET MEGNEVEZÉSŰ INGATLAN MEGHATÁROZOTT RÉSZÉNEK ÁTMINŐSÍTÉSE *(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens

**Domonyi László polgármester** az előterjesztés szóbeli ismertetésére felkérte **Kutyifa Sándorné Sinkovicz Csilla vagyongazdálkodási referenset.**

**Kutyifa Sándorné Sinkovicz Csilla vagyongazdálkodási referens** elmondta, hogy a Faragó Építő Kft. kérelmet nyújtott be Kiskőrös Város Önkormányzatához, melyben a 3328/5 hrsz-ú ingatlan területéből 78 m2 területrész megvásárlását kezdeményezte. Az ingatlan a Kodály Zoltán utca közfeladat ellátását szolgálja, így az Önkormányzat forgalomképtelen törzsvagyona, nem értékesíthető. A tervezett ingatlanrész vásárlás a város településrendezési tervében kiszabályozásra kerül és a 78m2-es területrész értékesítése mellett továbbra is biztosított a közfeladat ellátása. Az Önkormányzat vagyonrendelete alapján a vagyon átminősítéséről, hogy üzleti vagyon legyen és értékesíthető a képviselő-testület jogosult dönteni.

**Kissné Aszódi Daniella,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**55/2025. sz. Képv. test. hat.**

Az Önkormányzati tulajdonú 3328/5 hrsz-ún kivett közterület megnevezésű ingatlan meghatározott részének átminősítése

**HATÁROZAT**

A Képviselő-testület

1. Kiskőrös Város Önkormányzatának kizárólagos tulajdonában lévő, Kiskőrös belterületi 3328/5 hrsz-on nyilvántartott, kivett közterület rendeltetésű, 7233 m2 nagyságú területéből 78 m2 nagyságú területrészt forgalomképtelen törzsvagyoni körből forgalomképes üzleti vagyonná átminősíti,
2. felhatalmazza a polgármestert a 3328/5 és a 3328/11 hrsz-ú ingatlanok Bács-Kiskun Vármegyei Kormányhivatal Földhivatali Főosztály Földhivatali Osztály 5. (Kiskőrös) előtt folyó telekalakítási eljárásában a telekhatárrendezéssel összefüggő dokumentumok, jognyilatkozatok aláírására,
3. egyet ért azzal, hogy az eljárás lefolytatásával összefüggő valamennyi költséget a Faragó Építő Kft. viseljen.

**Felelős:** polgármester

**Határidő:** azonnal

**22. napirend**

KISKŐRÖS, KOSSUTH LAJOS ÚT 6. SZÁM ALATTI GAZDASÁGI ÉPÜLET INGYENES HASZNÁLATBA ADÁSA AZ ORSZÁGOS MENTŐSZOLGÁLAT RÉSZÉRE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens

**Domonyi László polgármester** az előterjesztés szóbeli ismertetésére felkérte **Kutyifa Sándorné Sinkovicz Csilla vagyongazdálkodási referenset.**

**Kutyifa Sándorné Sinkovicz Csilla vagyongazdálkodási referens** elmondta, hogy az Országos Mentőszolgálat Dél-alföldi Regionális Mentőszervezetének igazgatója kérelmet nyújtott be, melyben a

Kiskőrös, Kossuth Lajos út 6. szám alatti ingatlan területén lévő gazdasági épület megnevezésű ingatlan ingyenes használatba vételét kérte az egészségügyi alapellátó ügyeleti rendszer egészségügyi eszközeinek raktározása céljából. Az alapellátási ügyelet, mint közfeladat Kiskőrös Város Önkormányzata tulajdonában és a Kiskunhalasi Semmelweis Kórház vagyonkezelésében lévő Kiskőrös, Kossuth Lajos út 6. szám alatti orvosi rendelő épületében működik, így célszerű, hogy az ügyeleti ellátáshoz kapcsolódó egészségügyi eszközellátás raktára is az ingatlan területén legyen.

**Kissné Aszódi Daniella,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**56/2025. sz. Képv. test. hat.**

Kiskőrös, Kossuth Lajos út 6. szám alatti gazdasági épület ingyenes használatba adása az Országos Mentőszolgálat részére

**HATÁROZAT**

Kiskőrös Város Önkormányzatának Képviselő-testülete

1. 2025. május 01. napjától határozatlan időtartamra, közfeladat ellátására térítésmentes használatba adja az Önkormányzat tulajdonában lévő Kiskőrös 1525/C albetéten nyilvántartott, természetben Kossuth Lajos út 6. szám alatti ingatlan területén lévő gazdasági épület megnevezésű 155 m2 alapterületű épületet, az Országos Mentőszolgálat részére az alapellátási ügyelet egészségügyi eszközeinek raktározására.
2. felhatalmazza a polgármestert a határozat mellékletét képező haszonkölcsön-szerződés megkötésére.

**Felelős:** polgármester

**Határidő:** azonnal

*Melléklet az 56/2025. sz. képv. test. határozathoz*

**HASZONKÖLCSÖN SZERZŐDÉS**

**(a** 1525/C hrsz-on nyilvántartott

**6200 Kiskőrös Kossuth L. út 6. szám alatti ingatlanra)**

amely létrejött egyrészről a **Kiskőrös Város Önkormányzata** (székhely: 6200 Kiskőrös, Petőfi Sándor tér 1., törzskönyvi azonosító szám: 724782, adószám: 15724784-2-03, bankszámlaszám: 10400621-00027753-00000008, képviseli: Domonyi László Mihály polgármester) Kölcsönadó, továbbiakban **Kölcsönadó**

másrészről az **Országos Mentőszolgálat** (1055 Budapest, Markó u. 22., adószám: 15309989-2-41, bankszámlaszám: MÁK 10032000–01491687-00000000, képviseli: Dr. Csató Gábor főigazgató, jelen megállapodás tekintetében képviseli: dr. Zentay Attila regionális igazgató) Kölcsönvevő, továbbiakban **Kölcsönvevő, OMSZ**

között – (a továbbiakban együttesen: Szerződő Felek) az alábbi feltételek szerint:

 **I. A szerződés tárgya**

1. Kölcsönadó tulajdonát képezi 1/1 tulajdoni arányban Kiskőrös belterület 1525/C hrsz. alatt felvett, természetben a 6200 Kiskőrös, Kossuth Lajos út 6. szám alatti „gazdasági épület” megnevezésű ingatlan.

2. Kölcsönadó az 1. pontban körülírt ingatlanon álló 155 m2 nagyságú épületet (továbbiakban: ingatlan) jelen szerződéssel ingyenesen Kölcsönvevő kizárólagos használatába adja, aki azt használatba veszi.

**II. Felek jogai, kötelezettségei**

1. Kölcsönvevő az ingatlant kizárólag az általa működtetett egységes alapellátási ügyelettel, mint közfeladatával összefüggő feladatainak ellátására, elsősorban raktározási célra használhatja, azt harmadik személy használatába Kölcsönadó engedélye nélkül nem adhatja és egyéb tevékenységre nem használhatja.

2. Felek rögzítik, hogy az ingatlan takarítása, a higiéniai szabályok betartása a Kölcsönvevő feladata.

3. A használat fennállása alatt a Kölcsönvevő köteles az ingatlant rendeltetésszerűen és a szerződésnek megfelelően használni és felelős minden olyan kárért, amely a rendeltetésellenes vagy szerződésellenes használat következménye.

4. A Kölcsönvevő köteles a Kölcsönadót bármely váratlan eseményről tájékoztatni.

5. A Kölcsönvevő köteles a haszonkölcsön-szerződés megszűnésekor az ingatlant rendeltetésszerű használatra alkalmas állapotban Kölcsönadó részére visszaszolgáltatni a szerződés megszűnését követő 30 napon belül jegyzőkönyv felvétele mellett.

6. A Kölcsönadó a szerződés teljesítését megtagadhatja, ha bizonyítja, hogy a szerződés megkötése után a saját vagy a Kölcsönvevő körülményeiben, vagy a Kölcsönvevőhöz fűződő viszonyában olyan lényeges változás állott be, amely miatt a szerződés teljesítése tőle nem várható el. Megtagadhatja a kölcsönadó a szerződés teljesítését akkor is, ha a szerződés megkötése után olyan körülmények következnek be, amelyek miatt felmondásnak van helye.

**III. Ingatlan fenntartásával, napi működtetésével kapcsolatos költségek**

1. Felek kölcsönösen megállapodnak, hogy az ingatlan fenntartásával, napi működtetésével kapcsolatos költségek - így különösen víz, elektromos áram költségeinek - megtérítése a Kölcsönvevő kötelessége.
2. A Kölcsönadó a III.1. pontban meghatározott közüzemi költségeket (továbbiakban: közüzemi költségek) a tárgyhót követő hónap 15. napjáig továbbszámlázza Kölcsönvevő részére. A Kölcsönadó által kiállított számlát a Kölcsönvevő köteles a Kölcsönadó által megjelölt bankszámlaszámra utalással kiegyenlíteni 30 napos fizetési határidővel. A Kölcsönadó az általa kiállított számlához, csatolja a közüzemi szolgáltatók által részére küldött adott hónapra vonatkozó közüzemi számlákat másolatban.
3. A Felek rögzítik, hogy az ingatlan egy víz és egy elektromos áram fogyasztását mérő órával rendelkezik.

**IV. Szerződés hatálya**

A Felek jelen haszonkölcsön szerződést 2025. május 01. napjától határozatlan időtartamra kötik. A Felek az ingatlan birtokbaadásáról jegyzőkönyvet vesznek fel, amely a szerződés mellékletét képezi.

**V. Kapcsolattartás**

Felek a szerződés rendelkezéseinek érvényesülése érdekében egymással együttműködnek, és kölcsönösen segítik egymást. A szerződés megkötése után felmerülő, a szerződés teljesülését akadályozó körülményről Felek a lehető legrövidebb időn belül kötelesek egymást tájékoztatni.

Kapcsolattartó személy a Kölcsönvevő részéről:

Név/beosztás: Osváth-Szélpál Edit regionális gazdasági és műszaki osztályvezető

Telefon: 06 30 1316971

e-mail: szelpal.edit@mentok.hu

Kapcsolattartó személy a Kölcsönadó részéről:

Név/beosztás: Kutyifa Sándorné Sinkovicz Csilla vagyongazdálkodási referens

Telefon: 78/513-120 /220, 70/453-2556

e-mail: sinkovicz.csilla@kiskoros.hu

A Felek rögzítik, hogy a kapcsolattartók személyében történő változás közöttük szerződésmódosítást nem igényel.

**VI. Titoktartás, adatvédelem**

1. Felek rögzítik, hogy a szerződésben megadott személyes adataik kezelése a mindenkor hatályos jogszabályoknak – így különösen az Info.tv., valamint az általános adatvédelmi rendelet (GDPR) rendelkezéseinek – megfelelően a szerződés teljesítéséhez szükségesek; kapcsolattartóik adatait a szerződés keretén belül, jogos érdekük alapján adják át egymásnak az adatkezelési célhoz szükséges mértékben és ideig. A kapcsolattartói adatok kezelése tekintetében a szerződéses felek önálló adatkezelőnek minősülnek.

2. Felek kötelezik magukat arra, hogy a szerződés teljesítése során tudomásukra jutott adatokat, információkat a szerződés időbeli hatályától függetlenül bizalmasan kezelik, azokat harmadik személy részére nem adják át, különös tekintettel az üzleti és egyéb titoknak minősülő adatokra, valamint – amennyiben a szerződés az OMSZ által végzett közfeladatot is érinti – az egészségügyi adatokra. Jelen rendelkezés nem érinti a szerződés azon részeit, melyek az OMSZ közfeladatot ellátó szerv jogállásából fakadóan az Info.tv. alapján bárki számára hozzáférhető közérdekű, vagy közérdekből nyilvános adatnak minősülnek.

**VII. Szerződés megszűnése**

1. Az azonnali hatályú felmondás joga a Polgári Törvénykönyvről szóló 2013. évi V. törvény 6:359.§ (4) bekezdésében foglalt esetekben gyakorolható. A megállapodás rendes felmondással 15 nap felmondási idővel, indoklás nélkül bármikor felmondható.

2. Szerződő Felek jelen megállapodást egyező akarat alapján, közös megegyezéssel is megszüntethetik a Felek képviselői által aláírt közös megegyezésről szóló megszüntető dokumentummal.

**VIII. Vegyes rendelkezések**

1. Jelen szerződés mindkét fél általi aláírás napján, amennyiben az aláírásokra nem egyidejűleg kerül sor, az azt utolsóként aláíró fél aláírásának napján lép hatályba és IV. pontban megjelölt időtartamra szól.

2. Felek kölcsönösen kijelentik, hogy rendelkeznek minden olyan felhatalmazással, amely jelen

szerződés megkötéséhez szükséges és képesek a jelen szerződésben foglaltak teljesítésére.

3. Jelen szerződésben nem szabályozott kérdésekben a hatályos jogszabályi rendelkezések, különösen a Ptk. haszonkölcsönre vonatkozó rendelkezései az irányadók. Felek a közöttük felmerülő vitás kérdéseiket elsődlegesen egyezséggel kísérelik meg rendezni és csak ennek eredménytelensége esetén fordulnak a jogvita elbírálására az illetékes bírósághoz, az általános illetékességi szabályok szerint járnak el.

4. Felek a jelen szerződéssel kapcsolatban felmerült vitás kérdéseket elsősorban egyeztetés útján kísérlik meg rendezni, amennyiben az eredményre nem vezet, akkor a Pp. szerint hatáskörrel és illetékességgel rendelkező bírósághoz fordulnak.

5. Jelen haszonkölcsön szerződést a Kölcsönadó Képviselő-testülete a …/2025. (IV…..). számú határozatával hagyta jóvá.

6. Jelen szerződés 4 eredeti példányban készült, melyből Kölcsönadót 2, Kölcsönvevőt 2 eredeti példány illet meg.

Melléklet: - birtokbaadási jegyzőkönyv

Kelt: Kiskőrös, 20….. Kelt: Szeged, 20….

……………………………….… ………………………………………

|  |  |
| --- | --- |
|  Kiskőrös Város Önkormányzata  Domonyi László Mihály polgármester KölcsönadóDátum:pénzügyileg ellenjegyzem:……………………………….…Molnár Éva pénzügyi osztályvezetőDátum:Az önkormányzati vagyonról, a vagyon hasznosításáról szóló 26/2012. (XII. 19.) önk. rendelet 11. § (2) bek. alapján ellenjegyzem:……………………………….…dr. Turán Csabajegyző |  Országos MentőszolgálatDr. Zentay Attila Istvánregionális igazgatóKölcsönvevőDátum: pénzügyileg ellenjegyzem:……………………………….… Osváth-Szélpál Editregionális gazdasági és műszaki osztályvezetőDátum:jogi szempontból megfelelő:……………………………….…Májerné dr. Pártos Katalin Mártaregionális jogtanácsos |

Kapják: Kölcsönadó (2 pld.), Kölcsönvevő: regionális mentőszervezet (1 pld.), Gazdasági Főosztály (1 pld.) elektronikusan kapja: Jogi és Igazgatási Osztály

**23. napirend**

A KISKUNHALASI SZAKKÉPZÉSI CENTRUMMAL KÖTÖTT VAGYONKEZELÉSI SZERZŐDÉS MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens

**Domonyi László polgármester** az előterjesztés szóbeli ismertetésére felkérte **Kutyifa Sándorné Sinkovicz Csilla vagyongazdálkodási referenset.**

**Kutyifa Sándorné Sinkovicz Csilla vagyongazdálkodási referens** elmondta, hogy a Wattay Szakközépiskola a hozzá tartozó Izsáki úti tanműhellyel, a Sárkány J. utcai iskolaépülettel és a Kollégium 2. és 3. emeleti épületrészével 2015. július 01. napjával határozatlan időtartamra, mint szakképzést ellátó oktatási intézmény a Kiskunhalasi Szakképzési Centrum vagyonkezelésébe került. A Képviselő-testület a 148/2019. számú határozatával hozzájárult ahhoz, hogy a Kiskunhalasi Szakképzési Centrum az Innovációs és Technológiai Minisztérium támogatásával tornacsarnokot építsen a 2560 és 2562 hrsz-ú ingatlanok telekösszevonását követően. Az ingatlan-nyilvántartásról szóló törvény alapján a földrészlettel együtt kell nyilvántartani az ott létesített épületet. Tekintettel arra, hogy a tornacsarnok építéséről rendelkező szerződés nem tartalmazott az épület tulajdonjogáról szóló rendelkezést és a földterület Kiskőrös Város Önkormányzatának tulajdona, így a tornacsarnok az Önkormányzat tulajdonába került. A hatályos vagyonkezeléses feltételek módosulnak, a sportcsarnok tulajdonjogán és vagyonkezelésbe adásán túlmenően egyéb más pontokban is. Megváltozott az ingatlan helyrajzi száma, garázs, illetve raktárépületek kerültek elbontásra, ingó vagyon került selejtezésre és a vagyonkezelésbe adott tornacsarnok oktatás időn kívüli használata is szabályozásra került. A szerződéses feltételek jelentős mértékű szabályozásának módosítása indokolja a jelenleg hatályban lévő vagyonkezelési szerződés módosításokkal egységes szerkezetbe történő foglalását.

**Kissné Aszódi Daniella,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**57/2025. sz. Képv. test. hat.**

A Kiskunhalasi Szakképzési Centrummal kötött vagyonkezelési szerződés módosítása

**HATÁROZAT**

A Képviselő-testület

1. egyetért Kiskőrös Város Önkormányzata és a Kiskunhalasi Szakképzési Centrum között 2017. október 13. napján kelt vagyonkezelési szerződés határozat mellékletében foglaltaknak megfelelő tartalommal történő módosításával.
2. felhatalmazza a polgármestert, a határozat mellékletét képező, módosításokkal egységes szerkezetbe foglalt vagyonkezelési szerződés aláírására.

**Felelős:** polgármester

**Határidő:** azonnal

*Melléklet a jegyzőkönyvhöz csatolva.*

**24. napirend**

A KISKŐRÖS ÁRPÁD U. 10-12. ÉS A LIGET U. 8-10-12. SZÁM ALATTI TÁRSASHÁZ-KÖZÖSSÉGEK AJÁNDÉKOZÁSA ÉS TERÜLETRENDEZÉS

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens

**Domonyi László polgármester** az előterjesztés szóbeli ismertetésére felkérte **Kutyifa Sándorné Sinkovicz Csilla vagyongazdálkodási referenset.**

**Kutyifa Sándorné Sinkovicz Csilla vagyongazdálkodási referens** elmondta, hogy az Önkormányzat képviseletében Domonyi László polgármester a Kiskőrös, Liget u. 8-10-12. és az Árpád u. 10-12. szám alatti Társasház-közösségekkel egyeztetést kezdeményezett, annak érdekében, hogy az Önkormányzat a társasházak meghatározott területrészén közterületi parkolókat építene, illetve területrendezést valósítana meg. A parkoló területe térítésmentesen az Önkormányzat tulajdonába kerül. A területfelajánlás ellentételezésére az Önkormányzat a Társasház-közösségek tulajdonában visszamaradt földterületeken tereprendezési munkákat valósít meg. A parkolók kialakításának érdekében az Önkormányzat a Kiskőrösi Földhivatali Osztály előtt a társasházak területéből meghatározott területrész leválasztása érdekében telekalakítási eljárást kezdeményezett. A telekcsoport újraosztással létrejött 2578/3 hrsz-ú ingatlan 936 m2 térmértékű területén kerülne kiépítésre 26 db közterületi parkoló. A közterületi parkoló területe a város rendezési tervében kiszabályozásra került. Az Árpád u. 10-12. szám alatti Társasház-közösség a társasház 3118 m2 területéből 452 m2 területrészt, a Liget u. 8-10-12. szám alatti Társasház-közösség a társasház 3118 m2 területéből 484 m2 területrészt ajánlott fel közterületi parkoló kiépítése céljára. A független szakértői értékbecslés alapján a telekcsoport újraosztással kialakult 2578/3 hrsz-ú, 936 m2 térmértékű beépítetlen terület ingatlanforgalmi értéke 15.000.000,-Ft. Az Önkormányzat a területrészek felajánlásának ellentételezésére a társasházak visszamaradt területein tereprendezést valósít meg a Társasház közösségekkel egyeztetett igényeknek megfelelően, a felajánlott telekrész értékarányának megfelelő összegben. Ennek megfelelően az Árpád utcai Társasház-közösség tulajdonát képező területen 7.243.590,- forint, a Liget utcai Társasház-közösség tulajdonát képező területen 7.756.410,- forint összegben valósulna meg területrendezés.

**Kissné Aszódi Daniella,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**58/2025. sz. Képv. test. hat.**

A Kiskőrös Árpád u. 10-12. és a Liget u. 8-10-12. szám alatti társasház-közösségek ajándékozása és területrendezés

**HATÁROZAT**

A Képviselő-testület

1. egyetért azzal, hogy Kiskőrös Város Önkormányzata közterületi parkolók építése céljára tulajdonba vegye a 2578/1 hrsz-on nyilvántartott Kiskőrös, Liget u. 8-10-12. szám alatti Társasház-közösség tulajdonát képező 3118 m2 alapterületű ingatlan területéből 484 m2 területrészt, valamint a 2578/2 hrsz-on nyilvántartott Kiskőrös, Árpád u. 10-12. szám alatti Társasház-közösség tulajdonát képező 3118 m2 alapterületű ingatlan területéből 452 m2 területrészt ingyenesen, ajándékozás jogcímén.
2. felhatalmazza a polgármestert a határozat-tervezet mellékletét képező telekalakítással vegyes ajándékozási szerződés, továbbá az azzal összefüggő jognyilatkozatok megtételére és aláírására, valamint a tulajdonjog ingatlan-nyilvántartásba történő bejegyeztetésére.
3. egyetért azzal, hogy a 2578/1 hrsz-on nyilvántartott Kiskőrös, Liget u. 8-10-12. szám alatti Társasház-közösség tulajdonát képező területen Kiskőrös Város Önkormányzata 7.756.410,-Ft összegben területrendezési munkát valósítson meg.
4. egyetért azzal, hogy a 2578/2 hrsz-on nyilvántartott Kiskőrös, Árpád u. 10-12. szám alatti Társasház-közösség tulajdonát képező területen Kiskőrös Város Önkormányzata 7. 243.590,-Ft összegben területrendezési munkát valósítson meg.
5. felhatalmazza a polgármestert, hogy az 1. pontban foglalt Társasház-közösségekkel a területrendezési munkák megvalósítása érdekében a településrendezési szerződéseket megkösse.

**Felelős:** polgármester

**Határidő:** azonnal

*Melléklet az 58/2025. számú Képviselő-testületi határozathoz*

**Telekalakítással (telekcsoport-újraosztás) vegyes ajándékozási szerződés**

Amely létrejött egyrészről

**a 6200 Kiskőrös, Liget utca 8-10-12. sz. alatti Társasház-közösség (6200 Kiskőrös, belterület 2578/1 hrsz.) tagjai**, név szerint:

valamint

**a 6200 Kiskőrös, Árpád utca 10-12. sz. alatti Társasház-közösség (6200 Kiskőrös, belterület 2578/2 hrsz.) tagjai,** név szerint:

mint **Ajándékozók és telekcsoport-újraosztók** – a továbbiakban: **Ajándékozók** –,

másrészről

**Kiskőrös Város Önkormányzata** (székhely: 6200 Kiskőrös, Petőfi Sándor tér 1., adószám: 15724784-2-03, törzskönyvi azonosító: 724782, statisztikai számjel: 15724784-8411-321-03, képviseli: Domonyi László Mihály polgármester) mint **Megajándékozott** – a továbbiakban: **Megajándékozott** – együtt: **Felek** – között a mai napon az alábbi feltételek szerint:

1. **Általános rendelkezések**

1./ A 6200 Kiskőrös, Liget utca 8-10-12. sz. alatti Társasház-közösség tagjainak közös tulajdonában áll a **6200 Kiskőrös, belterület 2578/1 hrsz.** alatti, kivett, beépített terület megnevezésű, összesen 3118 m2 területű ingatlan – a továbbiakban: **Változás előtti** **Ingatlan 1 -.**

A 6200 Kiskőrös, Árpád utca 10-12. sz. alatti Társasház-közösség tagjainak közös tulajdonában áll a **6200 Kiskőrös, belterület 2578/2 hrsz.** alatti, kivett, beépített terület megnevezésű, összesen 3118 m2 területű ingatlan – a továbbiakban: **Változás előtti** **Ingatlan 2, együtt: Változás előtti Ingatlanok -.**

Felek tulajdonjogukat az Országos Takarnet Hálózatból lehívott tulajdoni lap szemle másolatokkal igazolták.

2./ Felek rögzítik, hogy a Változás előtti Ingatlan 1 tulajdoni lapján az alábbi bejegyzés szerepel:

* III/…. alatt: Vezetékjog 155 m2 területre, jogosult: MVM DÉMÁSZ Áramhálózati Kft. (6724 Szeged, Pulz utca 44.), Eng. szám: VM-034/2010., bejegyző határozat száma: ….

Felek rögzítik, hogy a Változás előtti Ingatlan 2 tulajdoni lapján az alábbi bejegyzés szerepel:

* III/…. alatt: Vezetékjog 36 m2 területre, jogosult: MVM DÉMÁSZ Áramhálózati Kft. (6724 Szeged, Pulz utca 44.), Eng. szám: VM-034/2010., bejegyző határozat száma: ….

Felek szavatosságot vállalnak azért, hogy a Változás előtti Ingatlanok – a jelen szerződésben feltüntetetteken felül – per-, igény- és tehermentesek, továbbá azért, hogy harmadik személy részére olyan jogot nem engedtek, amely Megajándékozott korlátozásmentes tulajdonszerzését és birtokba lépését akadályozza. Ajándékozók és telekcsoport-újraosztók a 936 m2 területrészt per-, igény- és tehermentesen – kivéve: vezetékjog - ajándékozzák el Megajándékozott részére. Megajándékozott a jelen szerződés tárgyát képező 936 m2 területrészt (Változás utáni Ingatlan 3) megtekintett és ismert állapotban szerzi meg.

3./ Szerződést kötő felek rögzítik, hogy Megajándékozott megbízásából az AZIMUT Földmérő Kft. (6200 Kiskőrös, Petőfi tér 9. I. 15., eljáró földmérő mérnök: Szenohradszki János, ig. szám: 10927, ing. rend. min. száma: 1324/1992) változási vázrajzot készített 73/2024. munkaszám alatt, mely változási vázrajz feltünteti a jelen telekalakítással vegyes ajándékozási szerződés alapján létrejövő ingatlanokat a kialakítást követő térmértékkel. A változási vázrajzot a Bács-Kiskun Vármegyei Kormányhivatal Földhivatali Főosztály Földhivatali Osztály 5. (Kiskőrös) 551/181/2024. szám alatt 2024. július 12. napján záradékolta, a telekalakítást a 805057/8/2024.05.29. ügyiratszámú határozatával engedélyezte.

4./ Felek jelen megállapodás aláírásával rögzítik, hogy az I/2. pontokban megjelölt, a Változás előtti Ingatlanokat terhelő vezetékjogok jogosultjának hozzájárulását a telekalakítás ingatlan-nyilvántartáson való átvezetéséhez beszerezték. Vezetékjog jogosult a javára bejegyzett vezetékjogot a záradékolt változási vázrajzban írtak szerint a telekalakítás után a Kiskőrös, belterület 2578/1 hrsz, 2578/2 hrsz, és 2578/3 hrsz. alatti ingatlanokon kéri tovább vezetni.

5./ A Szerződő felek rögzítik, hogy jelen jogügylet érvényességéhez Kiskőrös Város Önkormányzata képviselő-testületi hozzájáruló határozata szükséges. A hozzájáruló Képviselő-testületi határozat száma: /2025.

Szerződő felek rögzítik, hogy a 6200 Kiskőrös, belterület 2578/1 hrsz.alatt felvett, természetben a 6200 Kiskőrös, Liget utca 8-10-12. sz. alatti Társasház-közösség ………../10.000 igen, ………/10.000 nem, ………../10.000 tartózkodás mellett elfogadta az **2/2025………………. számú közgyűlési határozatot,** amellyel a Társasház-közösség hozzájárult a jelen jogügylet megkötéséhez.

Szerződő felek rögzítik, hogy a 6200 Kiskőrös, belterület 2578/2 hrsz.alatt felvett, természetben a 6200 Kiskőrös, Árpád utca 10-12. sz. alatti Társasház-közösség ………../10.000 igen, ………/10.000 nem, ………../10.000 tartózkodás mellett elfogadta az **2/2025………………. számú közgyűlési határozatot,** amellyel a Társasház-közösség hozzájárult a jelen jogügylet megkötéséhez.

6./ Szerződést kötő felek rögzítik, hogy a társasházakról szóló 2003. évi CXXXIII. törvény (a továbbiakban: Tht.) 10. § (2) bekezdése alapján mind a 6200 Kiskőrös, Liget utca 8-10-12. sz. alatti Társasház-közösség, mind a 6200 Kiskőrös, Árpád utca 10-12. sz. alatti Társasház-közösség a közös tulajdonnal kapcsolatos elidegenítés jogát a tulajdonostársak összes tulajdoni hányad szerinti legalább négyötödös többségének egyetértésével jogszerűen gyakorolta, tekintettel arra, hogy a jelen szerződés II./1. pontjában meghatározott „Változás utáni Ingatlan 3”önálló ingatlanként kialakítható, az önálló Ingatlanként kerül Megajándékozott kizárólagos tulajdonába. Emellett a kisebbségben maradt tulajdonostársak az I/5. pontban hivatkozott közgyűlési határozatokba foglalt felhívásra a közös képviselő részére a rendelkezésre álló 60 napon belül írásban nem nyilatkoztak arra vonatkozóan, hogy a határozattal összefüggésben élni kívánnának a Társasházi törvényben meghatározott keresetindítási jogukkal.Ezzel összefüggésen jelen szerződés elválaszthatatlan mellékletét képezik a közös képviselők által kiállított igazolások.

**II. Telekcsoport-újraosztás, tulajdonjog átszállása,**

**ingatlan-nyilvántartási rendelkezések**

1./ Ajándékozók és telekcsoport-újraosztók a telekcsoport-újraosztást akképpen hajtják végre, hogy a Változás előtti Ingatlanokat összevonják és egyidejűleg azokat 3 telekre osztják fel, akképpen, hogy a 6200 Kiskőrös, belterület 2578/1 hrsz. alatti Ingatlan területét 484 m2 területtel csökkentik, míg a 6200 Kiskőrös, belterület 2578/2 hrsz. alatti Ingatlan területét 452 m2 területtel csökkentik, és az így leválasztott 936 m2 területből létrehozzák a 6200 Kiskőrös, belterület 2578/3 hrsz. alatti Ingatlant, majd Ajándékozók a 2578/3 hrsz. alatti Ingatlant jelen szerződéssel Megajándékozott részére elajándékozzák. Megajándékozott a jelen szerződéssel megvalósuló ajándékozást, az ajándék tárgyát köszönettel elfogadja; nyilatkozik, hogy a 6200 Kiskőrös, belterület 2578/3 hrsz. alatti Ingatlan megtekintett állapotban kerül a tulajdonába.

A záradékolt változási vázrajz alapján végrehajtott telekcsoport-újraosztás következtében tehát az alábbi ingatlanok kerülnek kialakításra:

* a 6200 Kiskőrös, Liget utca 8-10-12. sz. alatti Társasház-közösség tagjainak közös tulajdonában álló, **6200 Kiskőrös, belterület 2578/1 hrsz.** alatti, kivett, beépített terület megnevezésű, összesen 2634 m2 területű ingatlan, melyet terhel: vezetékjog 155 m2 területre, jogosult: MVM DÉMÁSZ Áramhálózati Kft. (6724 Szeged, Pulz utca 44.), Eng. szám: VM-034/2010 – a továbbiakban: **Változás utáni** **Ingatlan 1 -.**
* a 6200 Kiskőrös, Árpád utca 10-12. sz. alatti Társasház-közösség tagjainak közös tulajdonában álló, **6200 Kiskőrös, belterület 2578/2 hrsz.** alatti, kivett, beépített terület megnevezésű, összesen 2666 m2 területű ingatlan, melyet terhel: vezetékjog 36 m2 területre, jogosult: MVM DÉMÁSZ Áramhálózati Kft. (6724 Szeged, Pulz utca 44.), Eng. szám: VM-034/2010 – a továbbiakban: **Változás utáni** **Ingatlan 2 -.**
* **Kiskőrös Város Önkormányzata** 1/1 arányú kizárólagos tulajdonába kerül a **6200 Kiskőrös, belterület 2578/3 hrsz.** alatti, kivett, közterület megnevezésű, összesen 936 m2 területű ingatlan, melyet terhel: vezetékjog 45 m2 területre, jogosult: MVM DÉMÁSZ Áramhálózati Kft. (6724 Szeged, Pulz utca 44.), Eng. szám: VM-034/2010 – a továbbiakban: **Változás utáni** **Ingatlan 3 -.**

Felek jelen szerződés aláírásával feltétlen és visszavonhatatlan hozzájárulásukat adják ahhoz, hogy a telekalakítást követően a Változás utáni Ingatlanokaz itt megjelölt adatokkal és vezetékjoggal terhelten kerüljenek az ingatlan-nyilvántartásba bejegyzésre a szerződés mellékletét képező változási vázrajznak megfelelően.

2./ Felek jelen szerződés aláírásával **feltétlen és visszavonhatatlan** hozzájárulásukat adják ahhoz, hogy a **Kiskőrös, belterület 2578/1 hrsz. és 2578/2 hrsz.** alatt felvett ingatlanok tekintetében telekcsoport-újraosztással megvalósított telekalakítás a mellékelt változási vázrajz alapján az ingatlan-nyilvántartásba bejegyzésre kerüljön, és az ingatlanok területe **telekalakítás jogcímén** 2634 m2 (2578/1 hrsz.) és 2666 m2 (2578/2 hrsz.) területre változzon, továbbá Felek jelen szerződés aláírásával **feltétlen és visszavonhatatlan** hozzájárulásukat adják ahhoz, hogy a telekcsoport-újraosztással kialakításra kerülő **Kiskőrös, belterület 2578/3 hrsz.** alatt felvett, kivett, közterület megnevezésű ingatlan a mellékelt változási vázrajz alapján az ingatlan-nyilvántartásba bejegyzésre kerüljön 936 m2 térmértékkel; valamint arra Megajándékozott 1/1 arányú tulajdonjoga bejegyzése kerüljön **telekalakítás és ajándékozás jogcímén,** Ajándékozók tulajdonjogának egyidejű törlésével.

3./ Felek rögzítik, hogy az I/2. pontokban megjelölt, a Változás előtti Ingatlanokat terhelő vezetékjogok a telekcsoport-újraosztást és ajándékozást követően is fennmaradnak. Felek **feltétlen és visszavonhatatlan** hozzájárulásukat adják ahhoz, hogy a bejegyzett **vezetékjogok** a telekcsoport-újraosztást követően a Változás utáni 6200 Kiskőrös, belterület 2578/1 hrsz. alatti ingatlan 155 m2 területére, a Változás utáni 6200 Kiskőrös, belterület 2578/2 hrsz. alatti ingatlan 36 m2 területére; valamint a Változás utáni 6200 Kiskőrös, belterület 2578/3 hrsz.alatti ingatlan 45 m2 területére visszajegyzésre és feljegyzésre kerüljenek az MVM DÉMÁSZ Áramhálózati Kft. jogosult javára (6724 Szeged, Pulz utca 44.), Eng. szám: VM-034/201., a jogosult hozzájáruló nyilatkozatával összhangban.

4./ Szerződő felek rögzítik, hogy jelen szerződés nem tartalmazza valamennyi Ajándékozó szerződéses nyilatkozatát, bejegyzési engedélyét, azonban az ingatlan-nyilvántartásról szóló 2021. évi C. törvény 33. § (1) bekezdése alapján a „*Társasházi közös tulajdonba tartozó ingatlan tulajdonjogának átruházásáról szóló szerződés alapján a tulajdonjog-változás az összes tulajdoni hányad legalább négyötödét képviselő tulajdonostársak szerződéses nyilatkozata alapján is bejegyezhető; ebben az esetben a változás bejegyzéséhez a többi tulajdonostárs szerződéses nyilatkozata és bejegyzési engedélye nem szükséges.”*

Szerződést kötő felek rögzítik, az érintett közös tulajdonú Ingatlanrész elidegenítésével a közös tulajdonból az egyes külön tulajdoni illetőségekhez tartozó eszmei hányadok nem módosulnak.

5./ Felek az ajándékozással érintett 936 m2 területrész forgalmi értékét **15.000.000,- Ft, azaz Tizenötmillió forint** összegben határozzák meg.

6./ Ajándékozók jelen szerződéskötéssel egyidejűleg adják Megajándékozott birtokába az ajándékozás tárgyát képező 936 m2 területrészt (Változás utáni Ingatlan 3), aki ettől a naptól kezdve szedi az Ingatlan hasznait, viseli annak terheit és a kárveszélyt.

**III. Vegyes rendelkezések**

1./ Felek megállapodnak abban, hogy a jelen szerződéskötéssel kapcsolatos költségek Megajándékozottat terhelik.

2./ A Felek megállapítják, hogy az 1990. évi XCIII. tv. 5. § (1) bek. b) pontja alapján Megajándékozott teljes személyes illetékmentességben részesül, így az ajándékozás mentes az ajándékozási illeték alól.

3./ Szerződő felek tudomásul veszik, hogy az ügyvédek a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény, az ügyvédi tevékenységről szóló 2017. évi LXXVIII. törvény, az 54/2007. (XII. 21.) IRM rendelet, valamint a Magyar Ügyvédi Kamara és a Szegedi Ügyvédi Kamara mindenkor hatályos szabályzatai alapján irodájuk ügyfeleit ellenőrizni kötelesek.

Ezen ellenőrzés során az ügyvéd köteles a megbízók által rendelkezésére bocsátott azonosításra alkalmas okiratokról másolatot készíteni, és amennyiben ezt szükségesnek látja, az adatokat az IM illetőleg a KEKKH által működtetett rendszeren keresztül ellenőrizni. Szerződő felek tudomásul veszik azt is, hogy amennyiben az ellenőrzéshez nem járulnak hozzá, úgy az ügyvéd a közreműködését megtagadni köteles. Szerződő felek jelen okirat aláírásával a szükséges ellenőrzéshez és személyes okmányaik fénymásolásához külön is hozzájárulnak.

4./ Felek jelen szerződés megszerkesztésével, ellenjegyzésével, a Bács-Kiskun Vármegyei Kormányhivatal Földhivatali Főosztály Földhivatali Osztály 5. (Kiskőrös)előtti eljárásban jogi képviseletük ellátásával a Megajándékozott tulajdonjoga bejegyzésével és az Ajándékozók tulajdonjoga törlésével, valamint a telekalakítás átvezetése érdekében a Csvila Ügyvédi Irodát (okiratszerkesztő ügyvéd: Dr. Csvila István ügyvéd, 6722 Szeged, Kálvária sgt. 19., KASZ: 36058615, a továbbiakban: **okiratszerkesztő ügyvéd**), bízzák és hatalmazzák meg, mely megbízást és meghatalmazást az Ügyvédi Iroda jelen okirat ellenjegyzésével elfogadja.

5./ Felek nyilatkoznak, hogy jelen szerződés rendelkezései szerződéses akaratuknak mindenben megfelelnek, így azt ügyvédi tényvázlatként is aláírják.

6./ A 6200 Kiskőrös,Liget utca 8-10-12. sz. alatti Társasház-közösség tagjai mint Ajándékozók képviseletében Takács Márta közös képviselő; és a 6200 Kiskőrös, Árpád utca 10-12. sz. alatti Társasház-közösség tagjai mint Ajándékozók képviseletében Orbán Gábor közös képviselő nyilatkoznak, hogy cselekvőképes, nagykorú, magyar állampolgárok, akik szerződéskötési korlátozás hatálya alatt nem állnak, és akiknek képviseleti jogosultsága a mai napon is fennáll, az általuk képviselt tulajdonostársak jelen ügylet megkötéséhez hozzájárulásukat és felhatalmazásukat adták.

Magyar Állam?

Kiskőrös Város Önkormányzata, mint Megajándékozott képviseletében Domonyi László Mihály polgármester nyilatkozik, hogy az általa képviselt önkormányzat belföldi jogi személyiséggel rendelkező önkormányzatként szerződőképes jogalany, képviseleti jogosultsága a mai napon is fennáll, és jelen jogügylet megkötésének akadálya nincsen.

Felek nyilatkoznak, hogy szerződéskötési, valamint tulajdonszerzési korlátozás vagy tilalom hatálya alatt nem állnak.

7./ A szerződés egyes rendelkezéseinek érvénytelensége az egész szerződést nem teszi érvénytelenné. Ebben az esetben Felek kötelezettséget vállalnak az együttműködésre, az érvénytelen rész kiküszöbölésére, megállapodnak továbbá abban, hogy amennyiben a földhivatal a bejegyzés teljesítését bármely okból megtagadná, és az érvénytelenségi ok kiküszöbölhető, úgy Felek jelen szerződést közösen, eredeti szerződéses akaratuk fenntartása mellett az érvénytelenségi ok tudomásra jutásától számított 30 napon belül megfelelően módosítják.

8./ A jelen szerződésben nem szabályozott kérdések tekintetében a Felek között a mindenkor hatályos törvényi rendelkezések, így különösen a Polgári Törvénykönyvről szóló 2013. évi V. törvény (Ptk.), valamint a Társasházi törvény rendelkezései irányadók.

Felek jelen szerződést elolvasást követően, mint akaratukkal mindenben megegyezőt helybenhagyólag írják alá.

Kiskőrös, 2025.

|  |  |
| --- | --- |
| ……………………Ajándékozó és telekcsoport-újraosztóKépv.: Takács Márta közös képviselőmeghatalmazott | ……………………Ajándékozó és telekcsoport-újraosztóKépv.: Orbán Gábor közös képviselőmeghatalmazott |
| ……………………az önkormányzati vagyonról, a vagyon hasznosításáról szóló26/2012. (XII. 19.) önk. rendelet 11. § (2) bek.alapján ellenjegyzem:dr. Turán Csabajegyző | ……………………Kiskőrös Város Önkormányzata Képv.: Domonyi László Mihály polgármesterMegajándékozott  |

Dr. Csvila István ügyvéd (Csvila Ügyvédi Iroda, 6722 Szeged, Kálvária sgt. 19., KASZ: 36058615) ellenjegyzem Kiskőrösön, 2024………………….. napján:

**25. napirend**

LAKÁS BÉRBEADÁSA BÁNÁTI ÁKOS RÉSZÉRE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Szociális ügyintéző

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**dr. Nagy Gabriella aljegyző** elmondta, hogy Bánáti Ákos a Kiskőrösi Bem József Általános Iskola tanítója kérelmet nyújtott be Kiskőrös Város Polgármesterének önkormányzati bérlakás bérbeadására. A Kiskőrös, Árpád utca 5. IV. emelet 12. ajtószám alatti 57 m2 alapterületű lakás 2 éves időtartamra kerül bérbeadásra Bánáti Ákos részére.

**Kissné Aszódi Daniella,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Ba Edit,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**59/2025. sz. Képv. test. hat.**

Lakás bérbeadása Bánáti Ákos részére

**HATÁROZAT**

A Képviselő-testület

1. egyetért azzal, hogy a város szakember ellátottságának biztosítása érdekében, valamint az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet értelmében az Önkormányzat üzleti vagyonát képező, Kiskőrös belterületi 2646/4/A/26 helyrajzi számon nyilvántartott, természetben 6200 Kiskőrös, Árpád utca 5. IV. emelet 12. ajtószám alatti 2 szoba, 1 konyha, 1 közlekedő, 1 fürdőszoba, 1 WC, 1 éléskamra, 1 tároló helyiségekből álló 57 m2 alapterületű összkomfortos lakást bérbe adja, Bánáti Ákos 6221 Akasztó Tubáni utca 88. szám alatti lakos részére 2 éves időtartamra, de legfeljebb a Kiskőrösi Bem József Általános Iskolánál fennálló munkaviszonya időtartamára.
2. felhatalmazza a polgármestert a határozat mellékletét képező lakásbérleti szerződés aláírására.

**Felelős:** polgármester

**Határidő:** azonnal

*Melléklet az 59/2025. számú Képviselő-testületi határozathoz*

## LAKÁSBÉRLETI SZERZŐDÉS

amely létrejött egyrészről **Kiskőrös Város Önkormányzata** (6200 Kiskőrös, Petőfi Sándor tér 1.) mint bérbeadó (a továbbiakban: **Bérbeadó)**, (KSH statisztikai számjel: 15724784-8411-321-03, törzskönyvi azonosító szám: 724782, adószám: 15724784-2-03), képviseli Domonyi László polgármester, másrészről **Bánáti Ákos** (születési neve: ………….., születési hely, idő: ……………………….) …………………………. szám alatti lakos, mint bérlő (továbbiakban: **Bérlő**) (a továbbiakban együttesen: **Szerződő Felek**) között az alulírott napon és helyen, az alábbi feltételek mellett:

Bérbeadó Kiskőrös Város Képviselő-testületének a ……/2025. *(………… per Kettőezer-huszonöt)* számú döntése alapján bérbe adja, a Bérlő bérbe veszi a Bérbeadó üzleti vagyonát képező, Kiskőrös belterületi 2646/4/A/26 *(Kettőezer-hatszáznegyvenhat per Négy per A per Huszonhat)* helyrajzi számon nyilvántartott 57 *(Ötvenhét)* négyzetméter alapterületű, természetben

**Kiskőrös, Árpád utca 5. IV. emelet 12. ajtószám**

alatt lévő 2 *(Kettő)* szoba, 1 *(Egy)* konyha, 1 *(Egy)* közlekedő, 1 *(Egy)* fürdőszoba, 1 *(Egy)* WC, 1 *(Egy)* éléskamra, 1 *(Egy)* tároló, helyiségekből álló komfortos lakást 2025. *(Kettőezer-huszonöt)* év május hónap 15. *(Tizenöt)* napjától 2027. *(Kettőezer-huszonhét)* évi május hónap 14. *(Tizennegyedik)* napjáig 2 *(Kettő)* éves időtartamra, de legfeljebb a Kiskőrösi Bem József Általános Iskolánál fennálló munkaviszonya időtartamára.

1. **JOGOK ÉS KÖTELEZETTSÉGEK**
2. Bérlő a lakás használatáért előre, minden hónap 15. *(Tizenötödik)* napjáig az önkormányzat tulajdonában álló lakások és nem lakáscélú helyiségek bérletéről és elidegenítéséről szóló 5/2014. (III. 27.) önkormányzati rendeletében (a továbbiakban: Rendelet) meghatározott mindenkori lakbért köteles fizetni Bérbeadónak, Kiskőrös Város Önkormányzata Kereskedelmi és Hitel Banknál vezetett 10400621-50526656-76541369 számú számlájára. A havi lakbér mértéke jelen szerződés aláírásakor négyzetméterenként **415,-Ft, azaz Négyszáztizenöt forint**, összesen havi **23.655,-Ft, azaz: Huszonháromezer-hatszázötvenöt forint.** A Bérlő tudomásul veszi, hogy a lakbér összege jogszabály (Rendelet) változása esetén módosulhat. A változás időpontjáról és mértékéről a Bérbeadó írásban értesíti a Bérlőt, az őt érintő változás bekövetkeztét legalább 15 *(Tizenöt)* nappal megelőzően.
3. A bérlemény használatával együtt járó költségek a Bérlőt terhelik. Bérlő a bérleti díjon felül fizeti a lakás közüzemi díjait - villany, víz, hulladékszállítás -, a közös költséget, a lakásbiztosítás, valamint a bérlet tartama alatt esetleg felmerülő egyéb terheket (pl.: kommunális adó stb.). Bérlő a bérlemény használatával együtt járó költségeket közvetlenül a szolgáltató szervezetnek fizeti. A Bérbeadót törvényes zálogjog illeti meg - a Bérlő bérleti jogviszonyából fakadó kötelezettségei teljesítésének biztosítása céljából - a Bérlőnek jelen ingatlan területén lévő vagyontárgyaira.
4. Bérlő a közüzemi szolgáltatások, - villany, gáz, víz, hulladékszállítás -, közös költség lakásbiztosítás; valamint az egyéb terhek díjainak befizetését igazoló eredeti bizonylatokat a számlákon található fizetési határidőt követő hónap 15. *(Tizenötödik)* és 20*. (Huszadik)* napja között köteles a Kiskőrösi Polgármesteri Hivatal Közigazgatási Osztály Szociális és Igazgatási Csoport, 6200 Kiskőrös, Petőfi Sándor tér 1. szám emelet 8-as számú helyiségében (ügyfélfogadási idő: hétfő: 8,00-12,00 óra, csütörtökön 12,30-16,30 óra között) bemutatni. További elérhetőségek: e-mail: losonczine.erika@kiskoros.hu; telefon: 78/513-120/225-ös vagy a 06/20-413-01-67-es szám, telefax: 78/513-129-es szám. Bérlő hozzájárul, hogy Bérbeadó MVM Next Energiakereskedelmi Zrt. közüzemi szolgáltatótól a villamos-energia, földgázszolgáltatás, valamint a Kiskunsági Víziközmű-Szolgáltató Kft. közüzemi szolgáltatótól a vízdíj szolgáltatási díj egyenlegéről, valamint az esetleges közüzemi díj tartozásáról a lakásbérleti szerződés időtartama alatt tájékoztatást kérjen.
5. A bérleti díj, vagy a bérlemény használatával együtt járó költségek a szerződés I/1. *Egy per Első)* pontjában foglalt határidőig történő meg nem fizetése, valamint a fizetést igazoló bizonylatok I/3. *(Egy per Harmadik)* pont szerinti be nem mutatása esetén Bérbeadó köteles Bérlőt - következményekre figyelmeztetéssel - a teljesítésre írásban felszólítani. Ha Bérlő a felszólításnak 8 *(Nyolc)* napon belül nem tesz eleget, Bérbeadó 15 *(Tizenöt)* napon belül írásban felmondással élhet.
6. Bérlő kötelezettséget vállal a nemzeti vagyonról szóló 2011. évi CXCVI tv. 11. § (11) bekezdés rendelkezéseiben foglaltakra.
7. Bérbeadó gondoskodik:
	1. az épület karbantartásáról,
	2. az épület központi berendezéseinek állandó üzemképes állapotáról,
	3. az épület felújítása, illetőleg a vezetékrendszer meghibásodása miatt a lakáson belül szükséges munkák elvégzéséről.
8. Bérlő köteles gondoskodni a lakás burkolatainak, ajtóinak, ablakainak és a lakás berendezéseinek karbantartásáról, felújításáról, a lakás előtti közös használatú épületrész (folyosó, lépcsőház stb.) és a lakás előtti közterület tisztántartásáról. Az ezzel kapcsolatos költségek viselése Bérlőt terheli.
9. Bérlő a lakásbérleti szerződés fennállása alatt köteles életvitelszerűen a lakásban lakni. Bérlő a lakásból történő 2 *(Kettő)* hónapot meghaladó távollétét és annak időtartamát köteles írásban Bérbeadó részére bejelenteni. A 2 *(Kettő)* hónapot meghaladó indokolatlan távollét szerződésszegésnek minősül és megalapozza a bérleti szerződés felmondását. A távollét okának fennállását az orvos, a munkáltató, a tanintézet vezetőjének igazolásával, illetőleg más, hitelesnek elfogadható okirattal kell igazolni.
10. Bérlő és a vele együttlakó személyek a lakást rendeltetésszerűen, a szerződésben foglaltaknak megfelelően használhatják. Bérbeadó a rendeltetésszerű használatot, valamint a szerződésben foglalt kötelezettségek teljesítését - Bérlő szükségtelen háborítása nélkül, előzetes bejelentést követően – ellenőrizheti. Bérlő arra alkalmas időben a lakásba történő bejutást biztosítani, és az ellenőrzést tűrni köteles.
11. Bérlő a lakásba házastársát, gyermekét, befogadott gyermekének gyermekét, valamint szülőjét Bérbeadó hozzájárulása nélkül is befogadhatja. Bérlő Bérbeadó írásbeli hozzájárulásával a lakásba befogadhatja élettársát és testvérét, ha azok saját lakással nem rendelkeznek. Bérbeadó hozzájárulása nélküli befogadás szerződésszegésnek minősül és megalapozza a lakásbérleti szerződés felmondását.
12. A bérleményben háziállat nem tartható Bérbeadó előzetes írásbeli hozzájárulása nélkül.
13. A lakásbérleti szerződés megszűnik, ha:
	1. Szerződő Felek a szerződést közös megegyezéssel megszüntetik,
	2. a lakás megsemmisül,
	3. az arra jogosult felmond,
	4. Bérlő meghal és nincs a lakásbérleti jog folytatására jogosult személy,
	5. Bérlő a lakást elcseréli,
	6. Bérlőt Magyarország területéről kiutasították,
	7. Bérlő lakásbérleti jogviszonyát a bíróság megszünteti,
	8. Bérlő lakásbérleti jogviszonya hatósági határozat folytán megszűnik,
	9. a szerződésben foglalt határozott idő letelik, vagy feltétel bekövetkezik.
14. Bérbeadó részéről történő egyoldalú felmondással szűnik meg a szerződés, amennyiben
15. Bérlő írásos felszólítás ellenére nem tesz eleget a bérlemény használatával együtt járó, határidőben történő fizetési kötelezettségének,
16. Bérlő, vagy a vele együtt élő személyek, illetve az általuk az ingatlanba beengedett személy az együttélés követelményeivel ellentétes, botrányos, tűrhetetlen magatartást tanúsítanak,
17. Bérlő vagy a vele együtt élő személyek, illetve az általuk az ingatlanba beengedett személy a lakást, illetve felszerelési tárgyait nem rendeltetésszerűen használja, vagy a többi bérlőt akadályozza bérleményük rendeltetésszerű használatában,
18. Bérlő elmulasztja az őt terhelő karbantartási kötelezettséget,
19. Bérlő a lakást 2 *(Kettő)* hónapot meghaladó időre bejelentés és indokolás nélkül elhagyta,
20. Bérlő Bérbeadó írásos engedélye nélkül a bérleti szerződés 10. *(Tízedik)* pontjában megnevezetteken kívül más személyt befogad a bérleménybe,
21. Bérlő bármilyen jogcímen a bérlemény fekvése szerinti településen ingatlanhoz jut,
22. a lakás átalakításra, korszerűsítésre, lebontásra kerül,
23. Bérlő egyéb szerződésszegése esetén.
24. Ha Bérlő a szerződésben vállalt, vagy jogszabályban előírt egyéb lényeges kötelezettségét Bérbeadó által írásban megjelölt határidőben nem teljesíti, Bérbeadó a határidőt követő 15 *(Tizenöt)* napon belül írásban felmondással élhet.
25. Ha Bérlő vagy a vele együttlakó személyek magatartása szolgál a felmondás alapjául, Bérbeadó köteles Bérlőt - a következményekre figyelmeztetéssel - a magatartás megszüntetésére vagy megismétlésétől való tartózkodásra a tudomására jutástól számított 8 *(Nyolc)* napon belül írásban felszólítani. A felmondást az alapjául szolgáló magatartás folytatásától vagy megismétlésétől számított 8 *(Nyolc)* napon belül írásban kell közölni.
26. A felmondást nem kell előzetes felszólításnak megelőznie, ha a kifogásolt magatartás olyan súlyos, hogy Bérbeadótól a szerződés fenntartását nem lehet elvárni. A felmondást a tudomásra jutástól számított 8 *(Nyolc)* napon belül írásban kell közölni.
27. Bérlő és a vele együtt lakó személyek a bérleti szerződés bármely okból történő megszűnése után – kivéve, ha a szerződés érvényességi ideje meghosszabbításra kerül - elhelyezésre nem tarthatnak igényt, a bérleti jogviszonyt nem folytathatják. Bérbeadónak elhelyezési, illetve kártérítési kötelezettsége nincs.
28. Jelen szerződés a határozott idő elteltével vagy a feltétel bekövetkezésével minden további jognyilatkozat vagy jogcselekmény nélkül hatályát veszti. Ilyen esetben a szerződés nem alakul át határozatlan idejű jogviszonnyá.
29. Bérlő vállalja, hogy a bérleti jogviszony bármilyen jogcímen történő megszűnése esetén - ha jogszabály másként nem rendelkezik - sem maga, sem a vele együtt költözők, illetve együtt lakók stb. részére másik lakást, elhelyezést, illetve pénzbeli térítést nem igényel.
30. Bérlő, illetve Bérlővel együtt költöző személyek jogcím nélküli lakáshasználóvá válnak, ha a lakásbérleti szerződésben vállalt kötelezettségeiknek maradéktalanul nem tesznek eleget.
31. Bérbeadó részére a lakást jogcím nélkül használó lakáshasználati díjat köteles fizetni, amelynek mértéke:
	* + a jogcím nélküli használat első 2 *(Kettő)* hónapjában a lakásra megállapított lakbérrel azonos összeg, ezt követően
		+ további 10 *(Tíz)* hónapig annak kétszerese,
		+ 1 *(Egy)* éven túl annak háromszorosa.
32. Bérbeadó és Bérlő megállapodnak, hogy a lakást Bérlő teszi rendeltetésszerű használatra alkalmassá a beköltözéskor – kivéve a komfortfokozatnak megfelelő lakásberendezéseket - erre való tekintettel a lakás birtokba vételét követően a falfestés, mázolás elvégzésére Bérlő vállal kötelezettséget.
33. Bérlő jelen szerződés aláírásával feltétlen és visszavonhatatlan kötelezettséget vállal arra, hogy a bérleti szerződés akár a szerződésben, akár az 1993. évi LXXVIII. törvényben (a továbbiakban: Lakás tv.) szabályozott bármely okból történő megszűnése esetén az ingatlant azonnal, minden további feltétel nélkül Bérbeadó rendelkezésére bocsájtja, abból kiköltözik, a lakást kiüríti, és Bérbeadó birtokába visszaadja a bérleti jogviszony megszűnését követő napon.
34. Bérlő kötelezettséget vállal arra, hogy amennyiben a fentiek szerint birtokbaadási kötelezettségének határidőben nem tesz eleget, Bérbeadónak jogában áll az ingatlant birtokba venni, illetve erre vonatkozóan az illetékes hatóság előtt a végrehajtási eljárást megindítani. Erre tekintettel Bérlő jelen szerződés aláírásával feltétlenül és visszavonhatatlanul, időbeli korlátozás nélkül tűrési kötelezettséget vállal arra az esetre, ha Bérbeadó élni kíván tulajdonosi, illetve igényérvényesítési jogával.
35. Az épületek energetikai jellemzőinek tanúsításáról szóló energetikai tanúsítvány a lakásbérleti szerződés mellékletét képezi.
36. Szerződésben nem szabályozott kérdésekben a Polgári Törvénykönyvről szóló 2013. évi V. törvény, a Lakás tv. valamint a Rendelet rendelkezései az irányadók.

A Szerződő Felek egyezően kijelentik, hogy egyéb kérdéseket rögzíteni nem kívánnak, a jogügylettel kapcsolatos tájékoztatást megértették, a szerződés tartalmát, mint tényvázlatot is elfogadják. A bérleti szerződés négy eredeti példányban készült, melyet a felek elolvasás után, mint akaratukkal mindenben megegyezőt jóváhagyólag aláírtak.

**Kiskőrös, 2025. május**

**Kiskőrös Város Önkormányzata,**

**mint Bérbeadó képviseletében:**

 **Domonyi László Bánáti Ákos**

 **polgármester bérlő**

**Ellenjegyzem:**

 **dr. Turán Csaba**

 **jegyző**

**26. napirend**

INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK

**Domonyi László polgármester** tájékoztatta a lakosságot, hogy 2025. május 1. napján a Revaló Pál Városi Sporttelepen megrendezésre kerül a Városi Sportmajális. 10:45-től térzene Kiskőrös Város Fúvószenekarának közreműködésével, 11:00 órától köszöntő beszéd, majd mazsorett bemutató és az „Év sportólója” plakettek átadása, 12:00 órától Városi sportkihívás gyerekeknek, ezenkívül ugrálóvár, police sarok, arcfestés várja az érdeklődőket.

A polgármester elmondta, hogy 2025. május 16-17-18. napján az idei évben is megrendezésre kerül a Városalapítók Napja és Országos Rétesfesztivál. Péntektől Borutcával várnak mindenkit, 19:05 órakor Pannon Várszínház: Égi vándor című rockfantázia lesz megtekinthető a Petőfi téren a Nagyszínpadon, szombaton 8:00 órától II. Birkapörköltfőző verseny kerül megrendezésre, 17:30 órától Dánielfy koncert, majd 20:30 órától Nox koncert-show lesz. Vasárnap 8 órától Országos Rétesfesztivál kerül megrendezésre, 18:30 órától Mihályfi Luca műsora, majd 20:00 órától Pápai Joci koncertet tekinthetik meg.

**Szedmák Tamás képviselő** elmondta, hogy 2025. május 25. napján kerül megrendezésre a Városi gyermeknap, délelőtt 10 órától 18 óráig zajlanak az események. Az előző évekhez hasonlóan a Kunság Média Nonprofit Kft. és civil szervezetek bevonásával sikerül megrendezni és egy olyan programkínálatot összehozni, amely mindenkinek elnyerte a tetszését a tavalyi évben is. Három helyszínen zajlanak majd az események, a Művelődési Központ előtti rendezvénytéren, a város kemencéjénél és a Luther sétányon. Minden érdeklődőt szeretettel várnak.

**Filus Tibor képviselő** elmondta, hogy az elmúlt időszakban a városban gallyazási munkálatok történtek, az Önkormányzat a Petőfi úton elvégezte a gömbfák megújítását.

Felhívta a záportározó körül randalírozók, az ott motorozók figyelmét, hogy jó lenne ha ezeket a tevékenységeket abbahagynák, mert az ott elhelyezett kamerák mindent rögzítenek, be tudnak azonosítani mindenkit.

Megköszönte a férfi kézilabdacsapat egész éves munkáját, gratulált nekik az elért sikereikért.

Elmondta, hogy a Segesvári utcában a járókelők a piac napokon problémába ütköznek, hiszen ilyenkor többen a járdára parkolnak, javasolta megállni tilos tábla kihelyezését és a járdák állapotának felülvizsgálatát. Ezenkívül javasolta, hogy az árusoknak jelöljenek ki parkolóhelyeket a piac területén.

**Domonyi László polgármester** válaszában elmondta, hogy tárgyalások folynak a piac parkolásával kapcsolatban, a piac üzemeltetőjével keresik a megoldást a felmerült problémákra.

További hozzászólás nem volt, így **Domonyi László polgármester** az ülést 16:40 órakor bezárta.

Kmf.

Domonyi László dr. Turán Csaba

polgármester jegyző